
Bihari Krónika 1999.
(1999. július 17-28.)

1999. július 17. szombat

Első nap 

Ma az „elôörs” indult, vagyi mi (Apu, Péter, Én). Ha valaki nem tudná, Apu az Vámos Lászlót, az én Vámos Hannát takar.
Nagytarcsáról, kényelmes otthonunkból „reggel” (bár másoknak ez már délelôtt, nekem csak reggel) 11 órakor kellett elindulnunk. Az út természetesen nagyon fárasztó és hosszú volt. Az autó tele volt cuccokkal, de Pétert ez nem nagyon zavarta, mivel ô ült hátul és a sok holmi, pl. hálózsákok tömkelege. Péter ihencsak jókat aludt az út alatt. A román határhoz fél 3 felé értünk és 4 körül mehettünk el, mert az autók nagyon sokan voltak és valamilyen oknál fogva sohasem sikerült a leggyorsabb sorba állni, épp ellenkezôleg, a mi sorunk haladt a lehetô legkisebb sebességgel.

Romániában tankoltunk, nem messze a határtól, de még itt is kellett várni. Ekkor már csak az út 173-a volt hátra.

...Késôbb Pietrosa után tértünk rá a rossz útra (kissé sokszor szerepel az a szó, hogy „út”). Felmentünk valameddig, majd letértünk Boga-telepre, itt kiszálltunk, majd 7-kor folytattuk egyáltalán nem kellemes utunkat.

Mivel már Romániában vagyunk, az idôpontokat innentôl az itteni idô szerint írom le. Tehát 8-kor folytattuk utunkat és elértük a szerpentint. A szerpentin mellett az út tiszta köves volt, így igencsak nehezen viseltük az utolsó 40-50 percet. Körülbelül 9-kor érkeztünk meg egy Glavoj nevű rétre, ahol sátrazni fogunk. Marha sok ember vert már magának tábort, így a lehetô legjobb helyeket foglalták el. A felfedezô és egyben helyfoglaló csapat már itt volt (Feriék), üdvözöltük egymást.

Mi is levertük sátrunkat, a hely, ahol táboroztunk az a hely, melyet Apuék Pünkösdkor kinéztek.

A forrás messze van, bár pl. Apu szerint közel. Az erdô mellett található a még igencsak kevés (3) sátorból álló táborunk.

A patak épp a sátrak elôt van és egy hídon kell átmenni, melyen Péter nem nagyon mer, csak lassan (de biztosan). Sajnos még nem esett bele a vízbe, de még van rá 10 napja (mármint Péternek). Majd ettünk és (legalábbis én) fáztam. A sátrunkban a gumimatrac sehogy sem akart felfújódni, így Apu kénytelen volt felfújni. Úgy 11 óra körül feküdtünk le. Apu elment telefonálni a mobiltelefonnal, de mivel nincs térerô, fel- (kúszott) mászott a nyeregbe, ami szerintem marha messze van. Aztán visszajött és aludni próbáltunk., Apunak és Péternek sikerült, nekem nem, de vártam, vártam és végül sikerült.

A sátorban az uralkodó hômérséklet a hideg volt, még a fülem is fázott, be kellett bújnom a hálózsákba, vagyis már bene voltam, csak lejjebb kúsztam, hogy fázó fülem betakarjam.

Aztán aludtunk...

Elfelejtettem leírni, hogy Nagyváradon egy igencsak idegesítô, dudálós lakodalmas-menet miatt eltévedtünk és belekeveredtünk egy egyirányú utcába, melybôl nehezen tudtunk csak kijönni, de sikerült Déva irányába kanyarodni.

Hát ennyi volt ez a nap.

Vámos Hanna
1999. július 17. szombat
Indulás
Hajnali fél hétkor keltem fel. Félálomban átbukdácsoltam a tegnap bepakolt cuccomon. A hidegzuhany kimosta az álmot a szemembôl. A többiek már rég az utazás lázában égtek és már dugig pakolták a két kocsit.

Kilenc óra körül indultunk el Abony felé, ahol az elsô csoporttal találkoztunk. 10 óra körül álltunk be az abonyi Mészáros vendéglô parkolójába, ahol a találkozót megbeszéltük.

Az „otthoniak” közül Doma Gyurit már régi ismerôsként ürvözölhettem, hisz vele sok-sok futóversenyen találkoztam már.

Az ismerkedés és kávézás után újra útnak indultunk, most már a román határ felé. A következô állomás Berettyóújfalu volt, ahol még több vállalkozó szellemű túrázóval találkoztunk.

Miután mindenki elbúcsúzott családjától, kutyájától, ismét felkerekedtünk.

Az eddig érdekesnek tűnô út kezdett monotonná válni. Már az összes kazettát végighallgattam legalább háromszor, s már kivülrôl fújtam az összes számot.

Már az úton álldogáló „stoppos” lányok figyelését és számolását is meguntam. Végre aztán a konvoly v. Konvoj elérte a határt, ahol 1 órán keresztül olvadoztunk a forróságtól és a romás határôrök végtelen kedvességétôl.

A román autóutak minôsége legalább annyira lenyűgözött, mint a városok lepusztultsága.
Ezekért mind kárpótolt minket a táj és a természet szépsége. Az egyhangú utazásban egy kis változatosságot jeelntettek az út közepén fetrengô különbözô háziállatok és az idôvel megváltozott útviszonyok, melyek már csak 20 km/órás sebességet „engedtek” meg. Így legalább jobban szemügyre vehettük a hegyeket, az erdôket és a Dacia márkájú lélekvesztôkkel rodeózó helyieket.
Sok órányi unalmas, fárasztó út után megpillanthattuk Csodavár gyönyörű „kempingjét”, ahol „megnyugodva” láttuk, nem vagyunk egyedül.
Mégis a viszontagságos, fárasztó, idegesítô utazást elfeledtette velem az ismét, vagy még mindig gyönyörű természet és az annál is szebb lányok mosolya.

Gáfor Gergô
1999. július 19. hétfô
Reggel, itteni idô szerint én és hanna (1 sátor) ½ 8-kor keltünk fel. Ma éjjel is nagyon hideg volt! Túlságosan is, már csak azért is, mert (a hálózsákon kivül) egy takarót is a fejemre kellett takarni.

Tehát, miután a „Massza” (közérthetôség kedvéért a többiek) föltápászkodott, mindenki elköltötte a saját reggelijét. Szendvicseket csináltunk és bepakoltunk a hátizsákba a túlélôfelszerelést. Ez alatt az esôkabátokat értem, amik természetesen nehezek voltak és persze nem volt szükség rájuk, mert verôfényes napsütés volt. DE, mielôtt még elindultunk volna fel kellett sorakozni a MAGYARORSZÁGI KÁRPÁT EGYESÜLET zászlója alá és csináltunk 3 csoportképet.

½ 10 körül elindult, az egyrészt friss, másrészt punnyadt társaság. Egy darabig erdôs részen mentünk, de aztán jött a sáros, csúszós, gyökeres, meredek (a sorrend rossz) turistaút.

Célunk egy „Csodavár” nevű hely volt. Szép, csak az volt a rossz, hogy rávettek arra, menjünk le a vízeséses barlangba. Kötélen kellett leereszkednünk, de utána még mohás, vizes, csúszos köveken másztunk a vízhez. Ott még volt egy barlang, de nem tudtunk túlságosan bemenni, mert nagy volt a víz és gumicsizmája csak egy embernek volt. Mindezek után megpróbáltunk az igencsak hiányos fokú létrán fölmászni. Itt is igénybe vettük a kötelet a csúszós kövek miatt.
Átmentünk ugyanennek a barlangnak a másik bejáratához, ami lényegesen kisebb volt mint az elôzô. Itt lementünk egy páran, de nem volt könnyű, mert a kavicsok aprók, a lejtô meredek volt.

Végül is leértünk az aljára. Természetesen itt várt minket a víz, hogy beleeshessünk. Kósa Kati kivételével ellen tudtunk állni a „csábításnak”. Valahogy kikászálódtunk ebbôl a lyukból és folytatódott a felfelé tartó (ismétlés) sáros, csúszós, gyökeres, köves út. Pár óra múlva a barlang fölé értünk, ahol pihentünk.

Tovább tortúrázva találkoztunk egy csomó (Hanna kedvéért rakás) turistával, köztük sok magyarral. Ugyanitt még volt 4 kilátó, de mindegyikrôl ugyanazt lehetett látni: sziklát, fenyôfát és kavicsokat.

Innen már laza le-fel, de inkább lefelé út következett a szokásos akadályokkal. Nemsokára kiértünk a kövesútra, ami a táborba vezetett. A punnyadt társaság bezuhant a sátrakba. A szervezô (gyengébbek kedvéért Vámos László) felvetette azt az ötletet, hogy estefelé menjünk el még Pádisra, erre a „jó” ötletre több mint a fele társaság vevô volt. De mielôtt még elmentek volna, megcsinálták a zuhanyzót, amit mindenki igénybe is vett. Nemsokára visszatértek a Massza elment tagjai. Gondolom nagy élmény volt. Mindenesetre jól mulattak az emberek a szép zöld dombról „gurulva”.  
Miután a Massza letelepedett vacsorázni, amit Amália és barátai fôztek nekünk, a Masszán kivüli tagok, tehát mi, 1 sátorba pucsulva kikisérleteztük, hogy minden kártyajátékban csalni tudjunk.

A punnyadt társaság letelepedett beszélgetni a kibôvített közösségi sátorba. Ezalatt sétálgatni indultunk (Masszán kivüliek) ami nem tűnt föl senkinek, csak késôbb. Késô éjjel figyeltünk föl drága jó román szomszédainkra, akik baptista dalokat énekeltek 1/2 4-ig.

Ja ez már nem az én napom.

Zsófi
1999. július 20. kedd
Ma is korán keltünk, iteni idô szerint fél nyolckor. Kelés után mindenki ellátta szokásos teendôit (csomagolás, pakolás, mosakodás), mejd megreggelizett.
Fél tíz elôtt pár perccel indultunk rendszerinti túránkra, ami ma is kiemelkedôen érdekesnek ígérkezett.

Az útvonal elsô szakaszain általában lefelé haladtunk, aminek logikusan sok hátránya származott a késôbbiekben.

A különösen sok lejtô után részben kárpótolt minket a gyönyörű vízesések látványa, ahol sok jó alkalom adódott a fényképet kedvelô útitársainknak.

De a kirándulás csúcspontja (legalábbis számomra) mégis a Boga-telepi büfé volt, ahol mindenki kedvére válogathatott a sok jó itteni finomság közül (üdítôk, édességek).

Ezek után fárasztóan kimerítô, hosszú emelkedô következett, ami alaposan megszabdalta a túra résztvevôit.

Hozzátenném, hogy mindenki (ugyan saj´ßat tempójában, saját erejéhez mérten) szépen helytállt ezen a mostoha szakaszon is.

A könyörtelen kaptató után felüdítô látványt nyújtott a napsütötte tábor látványa.

Gáfor János
1999. július 21. szerda
Péter helyett Anyu (Reszegey Ágnes)

Az elôzô nap, kedd este megérkeztem, különösebb viszontagság nélkül. Persze volt három óra senyvedés Nagyváradon, két óra iszonyú büdösben való utazás, két óra gyaloglás. Szerdára az Elveszett világ és barlangjai voltak betervezve, reggeli készülôdés után nekivágtunk.

Az út végig a Váci utcára emlékeztetô korzó volt, némi „szakadékkal” megtűzdelve. A sok zsomboly körül az Iker-zsomboly volt a legszebb, legérdekesebb, legfélelmetesebb. Egyébként, mintha ôserdôben jártunk volna. Volt egy kis le, egy kis fel.
A Hideg-forrás osztatlan sikert aratott visszafelé. Korán visszaértünk és egy ember kivételével (Péter) rávetettük magunkat a töltött káposztára és alaposan bezabáltunk.

Péter említi, hogy ne felejtsem el megírni, hogy Hanna és Zsófi itthon maradtak (punnyadtak).

Miután megérkeztünk a két „boszorkány” Péter macerálásával „múlatta az idôt”. A többiek ebben nem vettek részt, inkább a fürdés (zuhanyozás) örömeinek hódoltak.

Ki hamarabb, ki késôbb nyugovóra tért.

A Bihar-hegységbeli Glavoj erdészház melletti Mayarországi Kárpát Egyesület táborának kihelyezett tagozatának rövid beszámolója (1999. július 21-22.)
Elsô nap: Midôn a Nap az ég kárpitjára hágott, Bandi, Feri, Gyuri, Fred és jómagam (ezután a    
szerzô személyét borítsa diszkrét fátyol), nekiindultunk hosszú utunknak. Az elsô kilométereket legyűrve csak a bakancccsal, hátizsákkal és azzal a személyel akadt gondunk, aki erre a marhaságra rávett minket.
Na mindegy.

Fogytak a kilométerek, a szendvicsek, a víztartalékok, ellenben nôttek a vízcseppek a homlokomon és valahogy szófukar lett a társaság.

Mikor a piros jelzést követve felértünk az 1600 m-es gerincre, mindenki vad keresgélésbe kezdett, de senki nem találta a levegôt. Ezután hosszú kilométereken keresztül követtük a gerinc vonalát, amíg Bandi és Feri egy ésszerű rövidítést nem ajánlottak, ekkor bevetettük magunkat az erdôrengetegbe és hipp-hopp 1,5 óra alatt elértük a Fehér-kövek nevű turisztikai látványosságot.

Némi pihenés után felkerekedtünk és néhány órás gyaloglás után úgy ½ 8 tájban elértük a Vlegyásza turistaházat. (Több tuct sörös üveg fogadott bennünket, ez is demonstrálta azt a szomorú helyzetet, hogy az öblös torkú vendégek minden sört elpusztítottak és minket a szomjúság keserves állapotában hagytak leledzeni.)

Ürömre öröm, hogy fenséges tojásrántottát  kaptunk vacsorára, amivel némileg helyrebillent kizökkent lelkivilágunk.

A szállásunk is fenséges volt, állandó hideg folyóvíz állt rendelkezésre a helybéli forrásnál, a sztereó retyób an nagyszerű beszélgetéseket lehetett folytatni. Szállásunk az emeleti helységben volt, mivel csak öten voltunk, mindenkire három ágy jutott.

A tábori hideg éjszakákhoz képest meglepôen meleg éjszakán csak nagy sokára aludtunk el.
Második nap:  Éppen a döntô pillanathoz érkeztem az álmomban, amikor „Most kel a Nap”  
Felkiáltásra ébredtem, midôn Bandi mindenkit fényképezésre biztatott. Ettôl nagyon elszomorodtam, hogy ilyen szomorú véget ért az álmom, de nem volt mit tenni, szép lassan
Felkeltünk és készülôdtünk az indulásra.

Bandiéktól hôsi teljesítményünkért EKE jelvényt kaptunk. A búcsú után nekiindultunk a Vlegyászának. Egy órás küzdelem árán feljutottunk a csúcsra, ahonnan megtekintettük a szerteszét terülô gyönyörű felhôket. Ezután több órás gyaloglás, barangolás után jutottunk „hôsi tettek” színhelyére.

Doma Gyuri hôseposza
1. változat
Midôn a leleményes Georgios Domos hôs társaival Argosz rétjére érkezett, megpillantotta Héra szent teheneit, akiket a vérgôzös Zeusz ôrizett.

(Az, hogy Zeusz tehén képében mutatkozott, aljas koholmány.)

Vérgôzös Zeusz szent teheneit féltva, Georgios Domosra támadott, szarvát leszegve öklelôn.

A  leleményes Georgios Domosnak nem szállt inába a bátorság, legott futóversenyre hívta ki a vérgôzös Zeuszt, aki csúfos vereséget szenvedett.
2. változat

Színhely: A hegytetô

Résztvevôk: Gyuri, Fred, Robi és az 5 tehén

Idô: Egy nyári nap délelôtt

Cselekmény:   Fred:   - Segítség, üldöznek a tehenek! – jobbra el.

 

Gyuri: -  Egy mindenkiért, mindenki egyért! Utánam tehenek! – Gyuri,   

                                      tehenek balra el. 

3. változat

Felhôbe hanyatlott a szerdai nap.

Másnap felvirradt ádáz tusa napja.

Lenn a réten vitéz Gyuri állt,

Véle szemben ádáz bika szarva.

Gyuri kezében áldott kelevéz,

Mit rögtön maga elé ejtett.

A bika ekkor maga alá nézett

És it látott a derék négylábú személy?

A hasa alatt egy ujjas helyett,

Öt ujjas kesztyű feszült tele tejjel.
A vad tehénüldözés után Doma Gyuri nem tudta merre van észak, merre van dél, hogy mit csinálunk és hova megyünk.

Miután helyreállt a lelki egyensúlya, tovább folytattuk bolondos utunkat. Mögöttünk egyre jobban dörgött és egyre sötétebb felhôk gyülekeztek, ami nagyobb menetteljesítésre sarkalt bennünket és így „viharos” gyorsasággal már ½ 5-re megérkeztünk a kihalt táborba.

/Ne tudd ki/ 
(Robi)

u.i.: ... és ami kimaradt szeretve tisztelt és nagyra becsült vízhólyagos-lábú Robi hegymászó barátunk memoárjából...

Miután kiszáradt torokkal és égô szemekkel átvergôdve az üres süörösüveg hegyeken, a turistaházhoz érve megtudtuk, hogy nincs sör, Bandi barátunk egy üveg colával és egy-egy pohár rummal tért vissza az asztalunkhoz.

Eközben Robi elment és megkereste a térerôt.

Visszatérve hozzánk kláttuk, hogy önbizalma nem nôtt, csupán a telefonszámlája, de az vastagon. Nem is faggattuk a hírekrôl, csak fél szemmel sandítva megrökönyödve figyeltük, hogy vacsora közben csendesen az arcába öntött 4 dl rumot.

Ezek után ne csodálkozzunk, hogy alkoholtól összeragadt szemei nem a kellô pillanatban érzékelték a napfelkelte felejthetetlen pillanatát.

Másnap pedig, mielôtt kezdetét vette volna az ember-tehén 100 méteres mocsárfutás döntôje, elhaladván a bemelegítést végzô tehenek között, ránézvén a hozzá legközelebbire, csak annyit bírt motyogni (mi sem hallottuk tisztán) hogy: - Csak engem ne bánts te barom!

(Gyuri)

1999. július 22. csütörtök 
Ezen nap kezdetét homály fedi, legalábbis számomra, mivel már elfelejtettem. Minden esetrre annyit biztosan leírhatok, hogy az egész társaság (Jani szavával élve: - Az egész banda) felkelt, megmosakodott, megreggelizett, bepakolt és egyéb dolgokat csinált. Mivel a mai (tor)túránk elsô célja az Eszkimó jégbarlang volt, ahova délben süt be a nap és akkor szép, így ½ 11-kor indultunk. Ebbôl igencsak logikusan következik, hogy Zsófival a sátrunkban pihentünk (bár azt hiszem másoknak az a kifejezés, hogy „fetrengtünk” jobban tetszene), szóval a sátorban egész addig pihentünk, amíg a nap kellô hômérsékletre fel nm melegítette a levegôt. Ekkor kikászálód-tunk, reggelizés és egyebek után elindultunk.

A hosszú emelkedôn kezdetét vette a kínszenvedés, egészen amíg felértünk a Galbina szirt tetejére. 

Ez egy szikla, amirôl ki lehet látni, így értelemszerűen kilátónak nevezik. Ezután némi lefelé menet következett és valamikor dél körül elérkeztünk az Eszkimó jégbarlanghoz. A „banda” két csoportban ment le a barlangba. A nap sajnos nem sütött be, mivel kissé felhôs volt az ég. A jégbarlangban nagyon hideg volt és az emberek, bármennyire is igyekeztek, el-elestek a marha csúszós jégen.

Ezek közé az emberek közé sorolhattam jómagamat is, de nem csüggedtem el, mert nemcsak egyedül estem el, hanem például Anyu is (Reszegey Ágnes).

A kirándulás tovább folytatódott és további barlangokat tekintettünk meg. Ezek egyike a Fekete barlang * melyben Gergô csúszott le valahova a nagy büdös semmibe. Utána még egy barlang következett, a neve Bársza jégbarlang volt.
Az esô közben csepegett, de az esôkabátok nem igazán kerültek elô a hátizsákokból. Ezek után az irányt a sátrak felé vettük. Majd egy-két órán belül a fárasztó menetelés segítségével elértük az ebédlô sátrat.

Aztán a szokásos cselekvések: fürdés, evés, alvás, meg hasonló esti elfoglaltságok.

Vámos Hanna
* Félreinformálás miatt a két barlangot felcseréltem, tehát Gergô a Bársza jégbarlangba csúszott 

be és nem a Fekete barlangba.

1999. július 23. péntek
Indulás: 8 óra

Érkezés: 17 óra 30 perc helyi idô szerint

Vacsora: Paprikás krumpli

Idôjárás: Délelôtt kb. 14 óráig ragyogó napsütés, majd kissé borús, az utolsó félórában köd

Csapat tagjai: Vámos Laci, Ági, Kati, Kósa Kati, Fred, Robi, Gyuri, Mónika, Erzsike, Julika, Misi és a krónika író Ani

A történet kezdete, miért éppen én írhatom e csodálatos nap eseményeit? Hát elsôsorban azért, hogy túléltem, s nem hogy túléltem, még élveztem is.

Talán e krónika írói között ritkán akad olyan mint férjem (Misi) és én, akik fél évszázadosan és nem épp a „pehely súlycsoportba tartozók közé sorolhatók”, most kezdenek ismerkedni a hátizsákos élet örömeivel.
Az indulás, mint mindig vidáman, ragyogó napsütésben történt. Laci, Fred, Gyuri, Robi elôre siettek, hogy az elôzô nap kihagyott szépségeket megtekintsék. (Fekete barlang, eszkimó barlang, Galbina szirt.)

Mi, Ági vezetésével szép komótosan emelkedtünk, majd ereszkedtünk, s a Flóra ré „bejáratánál” vártuk be ôket. A Flóra rét csodálatosan szép virágaival, pázsitjával, ciripelô tücskök zenéjével fogadott.

A virágos, viszonylag nem nehét terep után érkeztünk a Galbina kôhöz. Az elôttünk levô út kivételesen nem volt piros szônyeggel felterítve, s éppen ezen a napon a leereszkedést biztosító mozgólépcsôt is javították. Így lépcsô helyett, Laci kötelet bocsátott a mélybe és az „ügyeseb-bek” a kötélen ereszkedtek a szurdok mélye felé, a bátrak, edzettek pedig csak úgy egyszerűen lesétáltak.
Az izgalmat, izzadt tenyereket a szurdok mélyén a Galbina hűs vizében csillapítottuk. Megpillantva az Eminenciás vízesést, a zuhogó Galbina ragyogó tiszta, hideg vizében nyugvó hatalmas mohás köveket, elfeledtük az elôzô egy óra „nehézségeit”. 

Én kis naív, azt hittem túl vagyunk a nehezén, Laci azonban finoman utalt a „jövôre”, „ez még csak a kezdet”. Hát ez bizony igaz volt.

Egy kis pihenô, erôgyüjtés után, elindultunk a látogató járat (barlang), a Najád, Tomboló, Minerva vízesések felé. Hát itt bizony nem csak a „mozgólépcsô” nem működött, de több helyen akkora kô sem volt, ahová a bakancs orra hegye beférne. A Galbinán híd helyett egy kidôlt fán ügyeskedtünk a túloldalra, majd drótkötél, huzal, lánc segítette az átjutást a sziklafalon. 

Nekem persze mindenki segített. Ezúton köszönöm meg a csapatnak, - különösen Gyurinak – hogy több helyen lépésrôl lépésre navigáltak, hová, hogyan lépjek. Nélkülük nem tudtam volna megtenni ezt a veszélyes túrát, de igazán megérte. Misi – a férjem – úgy viselkedett, mintha mindig ilyen köveken ugrált volna, sôt utólag sem utalt félelemre, még fáradtságra sem panaszkodott.
Remélem, így a következôkben sem lesz nehéz rábeszélni egy-egy hasonló túrázásra.

Az Eminenciás vízeséstôl felfelé emelkedve Laci végre talált egy barlangot – már legalább két órája nem bújhatott be valami fekete lyukba – így örömében gyorsan végig szaladt, majd kis csapatot szervezve maga köré, újra eltűntek (Laci, Ági, Kati, Fred).

Mi a sziretn „kényelmesen” elhelyezkedve vártuk ôket, izgultunk értük, mert nagyon soká jöttek.
Ez csupán visszaemlékezés a szurdok végérôl, mivel már elértük a Galbina kitörést, azaz a környék összegyűjtött vizeinek megjelenését. Ezzel a vízzel a Csodavár barlangjában találkoztunk hétfôn. A szurdokból emelkedés kôrôl-kôre, óvatosan. Nagyon nehéz út volt elôttünk. A támaszkodáshoz segítôként szolgáló mogyoró bot – Pataki Jani faragta nekem – jó célt szolgált, Misi idônként húzta az egyik végét, hogy valahogy felérjek.

Nagy boldogság!  Az út mentén egy barlang 100 m-re, (de csak 20 m volt) tele jéggel.

Laci mohón vetette rá magát, én gerincesen bevallom, boldog voltam, hogy ülhettem. Ezután már valóban keveset kellett kapaszkodni, amikor ismerôs terepre, a csodavár várfalára értünk.

Mintha elmúlt volna a fáradtságunk. Boldogan bukdácsoltunk a balkonok közti köves utakon, mindenütt kitekintgettünk, ereszkedtünk a tábor felé. Az utolsó 2 km-t énekelve tettük meg.

Csodálatos, kemény nap volt.

„A turista ...

... A sötét barlangban is

    Csak a szépet látja.

    A sok goromba ösvényt


    Mind-mind bejárja...
... És ha pirosra festi

    A hajnal az eget,

    Újra túrára megy,
    Aki szereti a hegyet...” 
(KleinZoltán versébôl)

Glavoj, 1999. július 23. 
Csimáné Pócsa Anna és Csima Mihály
NIGHTS OF MOUNTING AGRESSION

(A bunch of nocturnal interludes to the sequence of daily events detailed above below)

PART I.

ETHNIC CLASSHES – AT THE OUTSET

It was towards late afternoon on a day of changeable weather thar series of embarrassing events were ignited in our camp – rather than use the word „campsite”. I have chosen to stick to „camp”, since erecting a tent in a campsite entails considerably more duties on you. Such duties involve, among other things, you having to pay for your stay as well as a limited use of facilities for hygiene and disporal of waste matter. Camps, however, are not only a place of unrestricted freedom whre you may leave behind a wide variety of rubbish without consequences of any sort, but the very ground for a battle to be bought between the representatives of two neighbouring nations whose names I have no intention to reveal at this point. Just allow me to denominate them „A” and „B” respectively.

Now, our tent had been pitched for five days in no-man’s-land, i.e. on the line of demarcation which separated the camp of nation „A” from that of nation „B”. Not conscious of the strategic location of our nightly refuge, my old companion, george, and our right-hand neighbour, Rob, a camper of nation „A”, had spent five tolerable nights im relative peace and quiet until our return from an exhausting trek on that fateful afternoon.   

(Fred félbehagyott irománya)

1999. július 23. péntek
Kora reggel (9 órakor) keltem, a Massza másik készülôdési zajaira. Kényelmesen megreggeliztünk, majd 10 órakor elindultunk túrázni. Kínzásaink elsô fázisának eszközét, egy „szürke” Volkswagen mikrobusz és ádáz sofôrje képezte. ¾ óra szenvedés után indulhattunk el gyalog a Szamos Bazár felé.

Megjegyzem, én már akkor sejtettem, hogy nem lesz egy sima túra a csapat számára. Kínzásaink második fázisát Bobby, a túravezetô diktálta ôrült tempójával.

Elsô állomásunk a Babilon kapuja volt, melyen keresztül bejutottunk Aragyásza várába. Itt eltöltöttünk sok idôt azzal, hogy méterrrôl-méterre haladjunk a kôkorszaki hidak helyén, melyeket állítólag néhány hónapja raktak oda.

Kínzásaink harmadik fázisát a Medúza zug képezte, ahol csúszós deszkák, még csúszósabb kövek, vagy a jéghideg víz közül válszthattuk.

Jani öcsém már akkor ismerkedett a kristálytiszta források simogató hômérsékletével, de az is lehet, hogy bakancsát és zokniját kívánta kimosni. Mindenki nagy sóhajjal konstatálta, hogy kijutottunk a barlangból, s a nagy örömben senki sem hallgatott Bobby szavaira, mely így szólt: - Még most jön a neheze.

A nehezét egy kômosás jelentette, melyen jó kedélyű túravezetônk körbe-körbe vezetett. Eme „viccen” mindannyian jót mulattunk. Ebben a jó hangulatban jutottunk el a HONU barlangba, ahol a hosszú, érdekes járatok csodálása közepette nem is sejtettük, mi vár meg ránk.
AZ ITÉLET NAPJA (avagy a DARÁZSKALAND) 

Professzor Pataki János, rovartudós a HONU barlang elôtt meglátott egy darázsfészket. Mivel több hosszú tanulmányt írt neves folyóiratoknak a darazsak viselkedésérôl, biztos kézzel nyúlt egy bottal a békés rovarok fôhadiszállása felé. Mi tudatlanok, csak a „Baxxxa meg, ezek jönnek” felkiáltáskor jöttünk rá, hogy valami nem stimmel. Rutinos rovartudósunk tanácsára nem mozogtunk, nehogy megcsípjenek a felbôszült barátaink. Mikor az elsô rovar megszúrt, jómagam úgy gondoltam, jobb lenne pár méterrel lejjebb menekülni, ezért egy dupla szaltóval, majd egy tripla szufléval repültem pár métert. Gyönyörű gyakorlatomat, pontozás helyett egy másik darázs konstatálta, egy szép íves csípéssel. 

A pánik egyébként nem volt jellemzô a csapatra, hisz professzorunk mindenkit nyugtató szavakkal csitított. Eme szavakra vele is megismerkedett egy csípôs hangulatú rovar. A legnyugodtabb ember a csapatban Bobby volt, aki egy csípés után „menjünk innen a pxcsxba” felkiáltással menekült a helyszínrôl. (Ő sem úszta meg a kalandot csípés nélkül. Jelenleg a csípés helyßen szép szarv nôtt.) A csapatnak egyébként a rémületen kívül nem történt más baja.
A kissé csüggedt csapat visszatért a közeli patakhoz, majd megtekintettük a BOBBY barlangot, melyet kicsit ôrült, ámbár nagyon profi túravezetônk fedezett fel. Itt ifj. Gróf Gáfor János (öcsém) leckét adott páros lábbal való, térdig érô vízbetoccsanásból. Ezek után a közben leszálló köd miatt az „Elit” vezetésével a massza elbotorkált az autóig, ahol már csak ¾ óra zötykölôdés várt a társaságra, ami eme kaland után már felüdülés volt. A sok megpróbáltatás ellenére ezt a túrát senki nem fogja elfelejteni.

Gáfor Gergely
1999. július 24. szombat
Most 10 órától kezdem írni a napot, mert ami elôtte volt, arra nem emlékszem tisztán. Mondjuk úgy, hogy egyáltalán nem. Tehát a Massza és az Elit (pár kivétellel) elindult megnézni a Karfiol barlangot és egy nem tudom milyen nevű kilátót, amit sajnos nem tudott senki értékelni, mert nem lehetett kilátni. Az oka az volt, hogy a felhô, az a bizonyos, túl sűrű volt és a kilátó elôtt és alatt elterülô mélységet csak a Béla és Gergô tudta megállapítani, bizonyos kövek és fadarabok ledobálásával. 

Ezután a nagy élmény után egy, a tegnapi meredek vízmosáshoz hasonló út vezetett le a Karfiol barlanghoz, ami jó hosszú és sötét volt. A Massza nagy része nekilódult a barlang felmérhetetlen és végeláthatatlan mélységének, de volt aki kétoldali sárosodást szenvedett, mint például Flóra, aki jól viselte a megpróbáltatásokat Bobby túravezetô oldalán.

Számomra ezután megállt az  idô, ezért úgy írom, hogy valamikor visszaértünk és ettünk valamit, amit valaki bablevesnek, valaki babfôzeléknek, valaki pedig babgulyásnak evett. Ezután kicsit pihentünk és a fiúk felkerekedvén egy labdával, odébbvonultak focizni egy nem éppen általunk kijelölt helyre.

Rövid idô után Doma Gyuri bajnok barátunk bokasérüléssel és társai támogatásával tért vissza. Az ott maradtak, Gergô, Janó és Péter, meglátva a magyar társaink gyermekeit, heves játékba kezdtek a pálya megtartása miatt. De jólelkű Gergô társunk felajánlotta a piciknek a terep megosztását. Miután mindenki a sátrak köré gyűlt, mindenki felajánlott Gyurinak valamit, Gergô például egy baltát. Ezek után még egy fokos is megkívánta Gyuri még ép lábát, amin mindenki jót mulatott. Mindenki korán nyugovóra tért azzal a biztos tudattal, hogy holnap a legfárasztóbb utat sétálhatják és szenvedhetik végig.

Zsófi
1999. július 24. szombat

A nap másik része kicsdit másképp zajlott. Hárman, Laci, Párkány Erzsi meg én, külön útra indultunka Csodavárba. Menetközben újból bekukkantottunk a Hamlet barlangba, majd leereszkedtünk a Csodavár katlanába.

Elôször az egyes dolinában rozoga vaslétrákkal hadakoztunk, majd törmelék köveken átgörögtünk a hármas dolinába. Innen leereszkedtünk az Alvilágba. Hátulról közelítettünk, hogy Cerberon észre ne vegyen. 

A víz ellen csizmával, a sötétség ellen elemlámpával vettük fel a küzdelmet. Ámultunk a csodákon, szépségeken és izgatottan haladtunk egyre csak elôre. Megvívtunk a „kôóriásokkal”,

Átkeltünk tavakon. A bejáratot (amin ki akartunk jutni) Cerberon ôrizte, de mivel hátulját mutatta felénk, lábai között kilopakódva kijutottunk az Alvilágból felvezetô létrákon. Innen csúszva, mászva feltornáztuk magunkat a felszínre. Körbejártuk a hármas dolinát és a Tulogdi gádoron felszenvedtük magunkat a 120 m magason felettünk tornyosuló sziklafal tetejére.

Innen a Vár-körúton végigsétálva sorra látogattuk a balkonokat (mármint négyet), ahonnan bepillantzhattunk felülrôl is a dolinákba. Ezután már csak egy ugrás volt a tábor, ahol szállodánk luxus szolgáltatásait vehettük igénybe.

Többfogásos vacsora, a bárban italok, a szaunában forró víz, hideg levegôvel hűtve. A bárban a műsorszüneti nap volt, így éneklés nélkül nyugalomba vonultunk.

Reszegey Ágnes
1999. július 25. vasárnap
Szamos bazár
Hideg, ködös, nyirkos reggel után gyönyörű napsütés köszöntött ránk. Robi pálinkás jó reggelttel köszöntötte a hétalvó Gyurit, na nem annyira önzetlen nagylekűségtôl vezéreltetve, hanem inkább azért, hogy ezzel is segítse Gyuri elôzô napi focizás közben megreccsent bokacsontját összeforrasztani, legalábbis annyira, hogy a gázpedált tudja nyomni a Szamos Bazár bejáratáig. A gyógymód bevált és kis csapatunk reggel kilenckor bezsúfolódott Duma gyuri tengerkék színű kisbuszába, ami még virágokkal sem volt soha ilyen súlyosan megterhelve.
Egy órás zötykölôdés következett a fenyvesekkel, birkákkal, tehenekkel, lovakkal és bivalyokkal szegélyezett szerpentinen. Gyuri, hogy az út megrázkódtatásától elterelje a figyelmünket, valami Ákos nevű úriember épületes zenéjét harsogtatta a fülünkbe.

A buszból kikászálódva Kósa Kati mentolos régógumival kínálta körbe a társaságot, de Anci bölcs tanácsára visszautasítottuk, hogy legalább az álkapcsunkban ne legyen izomláz, ha már mindenütt másutt úgy is van.

Ezután Andersen meséjébe illô vadregényes, erdôs réten sétáltunk át a Szamos bazár bejáratáig. Szerencsére aznap éppen nyitva volt a Bábel kapu, így rövid (három-négy) csoportkép elkészítése után bevetettük magunkat a barlangba.

Hamarosan sáros, nyálkás rozoga és meglehetôsen hiányos fogsorú létrába ütköztünk. Ezen halált megvetô bátorsággal átküzdötte magát kis csapatunk, de hamarosan kiderült, hogy ez még csak a kezdet. Ésôbb még több, még rozogább és hiányosabb műtárgyak következtek.

A barlang után felfelé vettük az utunkat, sziklákon gyökereken kapaszkodva, amíg el nem értünk a szirt tetejére. Ott fáradt csapatunk megpihent és újabb fényképezkedés után rávetettük magunkat a hátizsákok ehetô tartalmára. Vészes iramban fogytak a szendvicsek, kovászos uborkák, hamuban sült pogácsák, kinder csokoládék, pilóta kekszek és szôlôcukrok. Meg is ijedtünk, hogy mi lesz a késôbbiekben. Ekkor valakinek az az ötlete támadt, hogy más élelem hiányában együk meg valamelyikünket. Hosszas vita tán Robira esett a választás, mivel Anci szerint Gyuri húsa túlságosan szálkás lenne.
A fenti tanácskozás után tele hassal nekiindultunk a lejtônek: ki lábon, ki négykézláb, ki gatyaféken. Az út kezdett életveszélyessé válni, úgyhogy hamarosan elôkerült Laci hátizsákjából a kötél, na nem mint büntetés végrehajtó eszköz, hanem hogy a lekecmergésünket segítse.

A meleg Szamos partján aztán lemostuk a több réteg sarat, iszapot, ami a megelôzô tortúrák alatt ragadt habtestünkre. A mosakodás hamarosan heves kôdobáló vizicsatává alakult, melynek végeredményére már nem emlékszem.

A patak partjától ismét felfelé vezetett az utunk. Kapaszkodtunk mint „malac a jégen”, hogy Misi szavaival éljek.

Egy újabb szirtre értünk, ahonnan átintegettünk az ebédidôben elfoglalt átellenes szirtre. Szerencsére a hátizsákok kiapadhatatlannak bizonyultak. Újabb szôlôcukor, mogyoró és sportszelet-halmok kerültek elô és jártak kézrôl-kézre, így aztán puhahúsú Robi nyárson sütögetése kimaradt a programból.
A pihenô után meglehetôsen szétszakadt 12 fôs csapatunk: gyuri, Robi, Erzsi és jómagam elôre siettünk és elsôként másztunk át az utunk elején belülrôl megismert barlang tetején. Siettünk, mert már nagyon lekívánkozott a bakancs, száz sebbôl vérzô-sajgó lábunkról. Örömmel konstatáltuk, hogy Doma Gyuri tengerkék kisbuszát nem kötötte el senki sem. A fűbe heveredve vártuk be a többieket. Majd újabb egy órás zötykölôdés következett, immár lefelé a szerpentinen. Ezúttal a Republic zenéjére, majd görög népzenére.

Vérfürdô alkonyatkor
Mivel ennivalónk meglehetôsen megfogyatkozott és az éléskamrában a sokak által megvetett sárgaborsón kívül más nem nagyon akadt, Jani pedig már égett a vágytól, hogy vitatkozásgátló kését újra kipróbálhassa, megszavaztatta a társasággal, hogy vegyünk egy birkát a hegyi pásztoroktól.

Laci, Jani, Amália és én beültünk Laci terepjáró Suzukijába: Laci azért, mert ô vezetett és fényképezett, jani azért, mert ô akarta leszúrni, lenyúzni és kibelezni a birkát, Amália azért, mert neki kellett tolmácsolni, én meg csak kíváncsiskodni mentem és ezért késôbb meg is kaptam méltó büntetésem.

Rövid zötykölôdés után megérkeztünk a pásztor kunyhójához. Én elôzôleg kicsit zavarban voltam, hogy nem volt idôm átöltözni és a kirándulás mocskát levakarni magamról, de zavarom rögtön elszállt, amikor megláttam a pásztort, aki május 8-a óta (azóta van fönn nyári szállásán) nemhogy ruhát nem váltott, hanem valószínüleg vizet sem látott, leszámítva a Bihar hegység itt-ott elôbukkanó búvópatakjait, és persze az idôszakis esôt. Rövid alkudozás után a pásztor jól felverte az árat, majd kissé kelletlenül körbejáratta szemeit a nyájon és kiválasztott egy 3 hónapos szopós kost.
Közben mi, nem tudván legyôzni kíváncsiágunkat, benyitottunk a rozoga kunyhóba és szemügyre vettük a késô-neolit korszakból származó berendezést. Az ajtóval szemközt, polcon mindenféle fém és cserépedények sorakoztak, szögeken kanalak és egyéb sajtkészítéshez használatos eszközök lógtak elmosatlanul. Balra egy vaságy állt, medvebôrrel letakarva. (Lehet persze, hogy juhbôr volt, csak a kosztól látszott barnának.) Jobbra a földön egy fahasáb parázslott. Füstje beterítette a kunyhót, aminek kéménye nem volt, de a füst a legyekkel együtt szabadon ki-be járhatott a számtalan lyukon és repedésen. 

A kunyhó falára kívül is polcok voltak szerelve: a tejes fejôedények, fôzôedények és üres sörösüvegek tárolására. Az egyik hétszáz éve el nem mosott fazékban a pásztor vacsorája erjedt: gombák vízbe áztatva. Az egész kiállítást legyek serény hada vette körül.
Közben a pásztor megjelent a kossal. Olyan szép és ijedt volt, hogy Amáliával rögtön megsajnáltuk és azt gondoltuk, hogy talán mégsem kéne megölni. Janiban azonban nem ébredtek ilyen gyengéd érzelmek. Szakértelemmel maga alá gyűrte a reszketô állatot és egy jólirányzott döféssel szíven szúrta. Egy nyikkanás nélkül múlt ki szegény pára.

Ezután a pásztor a két lábánál fogva felfüggesztett az állatot és megkezdôdött a nyúzás. (Gyengébb gyomrúak innentôl ne figyeljenek.) A pásztor és jani ketten húzták-nyúzták, mire lejött a bundája, amit a pásztor természetesen meg akart tartani magának. Ebbôl újabb vita keletkezett. Amália pergô nyelvvel fordított. Végül Jani javára dôlt el a csata. A lenyúzott birkának a pásztor fölhasította a hasát és a bendôje, - mint két hatalmas fűvel telt lufi – fordult ki belôle. Ezt követték a belek és egyéb belsô szervek. Jani ügyesen válogatott: az értékesebb, finomabb falatokat a műanyag hordóba rejtette, a felesleget a pásztor kilenc vérszomjas kutyája között osztotta ki, meglehetôsen igazságtalanul: a legtöbbet egy Bobby nevű kócos kutya kapta, aki röptében vetette magát a zamatos falatokra.

Az így kibelezett birkáról lekerült a faggyú is, majd Jani akkora darabokra vágta az állatot, hogy az beférjen a hordóba. Már az utolsó szeleteknél tartott, amikor felbátorodtam, hogy kicsit segítsek és megfogtam a birka egyik lábát. Épp a párosujjú patáiban gyönyörködtem, amikor a másik láb lecsúszott a nyúzófáról és Jani szikrázó pengéjű veszekedésgátló kése végigsiklott jobb mutatóujjam legfelsô ujjpercén.

Hát így ért véget a véres birkakaland.

Most, hogy e sorokat írom, gyulladt vízhólyagjaimat napoztatva, mögöttem buzgón rotyog a birkavacsora.

Victor Mónika
1999. július 25. vasárnap
Galbina völgy (tor)túra
Már kora reggel nyolckor negindultunk Bobyval együtt kilencen. Erzsike, aki késôbb csatlakozott a táborhoz, mindjárt különtornában részesült. Ő  ugyanis Bobyval a Galbina szirtre kapaszkodott, addig mi, az Eszkimó barlanghoz mentünk, ahol bevártuk ôket. Jani, Béla és a fiúk azonnal lemásztak a barlangba, ahol beindult a felvevôgép elôtti alkotómunka. Az eredményt majd a filmvetítéskor tárjuk a nagyközönség elé.
Miután Erzsi is megnézte a barlangot, továbbindultunk a Flóra rétre. Hosszú lefelemenet következett, amibôl sejtettük: ennek még böjtje lesz. A réten szép színes virágokat figyelhettünk meg, kivétel a gyorslábúak és elôl szaladók. Láttunk magyar szekfűt és nagyon szép kék virágot, amit azonban még fô botanikusaink sem tudtak meghatározni (Gabi, Jani).

Végre elértük az EKE-forrást, ahol kellôen felüdültünk a jéghideg forrásvíztôl és a magunkkal vitt elemózsiától.

Következett a nap fénypontja a Galbina árok. Mindjárt egy függôleges falra kellett felmászni, Boby oda is erôsítette a kötelet, de Jani új, könnyebb útvonalat talált és inkább ôt követtük. Most kis séta és pompás látvány után következett a függôhídon való átjutás. A hidat kb. 100 éve helyezték el, de azóta nemigen tartották karban. Több deszkája hiányzott. Azért zergeügyessé-günk segítségével átjutottunk rajta. A patakban mohos köveken haladtunk tovább. Elértük a vízesést, ami egy barlangból ömlött alá.

Utunkat ebben a barlangban folytattuk, ahol macskaügyességünkrôl újabb mozgóképek készültek. A barlangból kijutva fújtattunk néhány percet. Majd felfelé vettük az utunkat. Most következett az újabb próba, a sziklamászás némi drótkötél segítségével a filmfelvevô lencséje elôtt. Elértük a legszebb részt, a kitörést és a felsô vízesést. 
Ezután kimásztunk az árokból, majd úgy döntöttünk, hogy megnézzük az utat felülrôl is, de itt a balkon nem olyan látványos mint a Csodavárnál.

Ezután következett a feketeleves: 450 m felfelé menet, egyvégtében. Robotmunka erôs fújtatással és némi céklafejűséggel megspékelve. Igazi felüdülés volt a jéglyuknál a pihenô. Azon elmélkedtünk, vajon hány fagylalt lenne kimérhetô a lent lévô több köbméter hóból. Innen már hamar elértük a Csodavár balkonjait, ahol újra dolgozott a felvevôgép. A tábor felé érve, már nagyon megszomjazva Jani felajánlotta Gabinak, hogy finom levest fôz neki, de ô inkább sörre vágyott (nem volt egyedül). A végén azon goldolkoztunk, milyen eszközön szállítsuk a táborba megfáradt, de lelkes túravezetônket Bobyt, de nem tudtuk eldönteni, így mindenki lábon érkezett a táborba.

Az üdítô sörök feledtették fáradalmainkat, így már csak a videóra leszünk igen kíváncsiak.

Lehoczky Gyula
X. fejezet,

melyben a Túlélôk még megmaradt csapata megpróbál rátalálni a jó útra, ez nem sikerül, ezért este megtartják az Öregedés Ünnepét.

Már csak tizenegyen voltak járóképesek a Túlélôk közül. A többieket hátrahagyva, reggel utolsó kisérletre indultak, hogy megkeressék a Nagy Eltévedés rétet. Elôször az eddig még alig látott IV. Balkonról benéztek Csodavárba, sütkéreztek a Flóra réten (+ EKE forrás), majd egy bal kanyarral a Galbina feletti útról lenézve emlékeztek meg arról, milyen rohadt mély és köves.
A táborból hozott elelmiszer tartalékok itt elfogytak,ezért egymást taposva próbálták elenni a málnát az erdô és a kövek vadjai elôl. Már vizük sem volt. Nyelvük hozzáragadt szájpadlásukhoz, álluk elôre esett, szemük kigugyvadt vizet keresve. Szépek voltak. Víziók 
gyötörték ôket, szinte látták a Rozsdás-árok jellegzetes kôomlását, amelyet egy hegy eltakart 

elôlük. Néhány órai vándorlás után kiértek a LUNCSOARA-i erdészházhoz, (szabadon fordítva: Löncshegyi) amely az eddigi legjobban rendben lévô erdei építmény volt a környéken. A férfiak és fiúk azonnal Hófehérkét kezdték keresni a meseszerű ház környékén, a hölgyek nem kerestek törpéket.

Itt letértek a jelzett útról, mert magába szippantotta ôket egy kies-köves patakmeder. Azután egy másik.

A harmadik már kies-köves sem volt, ezért a hegy felé vánszorogtak tovább. A hegyoldalban hegyivezetôjük hirtelen egy felszedett gombát kezdett a szájába tömni. A maradékot elvették tôle. Bevallotta, fel akarta áldozni magát a csapatért, hat napi húst biztosítva nekik, hiszen nem találnak rá a helyes, és józan útra.

Rövid tanácskozás után megnyugtatták a többiek, négy napig sem lenne elég. 
Felértek a fennsíkra, a Havasfô rétjére. Itt a két elôre küldött felderítô rálelt a piros háromszög jelzésre, amelyen két rövidnek tűnô óra után rátértek a még kövesebb útra. Hazafelé nem nézték meg a Hamlet barlangot és a Csodavárba sem ereszkedtek le.

A táborban nagy készülôdés fogadta ôket. Az otthoniak közben elhatározták, - amíg távol volt a nagy csapat – megülik az Öregedés Napot és ezt egybe kötik a nyár legnagyobb eseményével, a tábori Anna-bállal.
A közelben elraktározott 18.000 köbméter tartalék jégbôl feláldoztak egy darabot pezsgôhűtésre és rakott palacsintából tortát is készítettek.

Az esti vihar sem szegte kedvüket és elhatározták, másnap elkezdik a felkészülést a nagy Útra, hazafelé.

Verne Béla nyomán: Én
(Gáfor Béla)
1999. július 27. 
Belvíz, v. Árvíz?
Ma is, mint minden reggel nagyon korán ébredtem, 9-kor. Az ébredést a rovartudós poénjaira kezdtem. A hagyományos (bundás kenyér) reggeli után a Laci barátom és táborvezetônk azzal a kérdéssel támadt rám: ma milyen túrát kellene szervezni? Boga katlani kilátó, vagy valami hasonló?

Én erre a kérdésre az elmúlt éjszakára gondoltam, amit térdmasszírozással és többszöri ébredéssel folyatattam (ugyancsak a térdem miatt, nem kell egybôl másra gondolni), tehát erre a kérdésre meghökkentem, de nem mertem kimutatni az ijedtségemet, úgyhogy eltereltem a beszélgetést egy másik témára. A massza, mint a vert sereg, nyalogatta a sebeit. Csak két bôsz turistatársunk bírta még tovább a tortúrát, a Robi és Erzsike. Ôk a Boga katlani kilátót, majd az Elveszett Világot akarták meglátogatni.

Ami (aki a nôvérem és 5 évvel idôsebb) az ebédet készítette, besegítettek a massza nôi tagjai (egyesek) és közben Ami, mint a kecskebéka a befôttesüvegben, egyfolytában hangoztatta, hogy olyan esô lesz, még jég is lesz benne.
Természetesen mindenki hitetlenkedett. Én persze már éreztem, hogy itt lesz valami, ha ennyi minden összejött (túrakedvetlenség, térdfájás).
Ebéd után, ami nagyon fincsi volt (nem azért mert Ami csinálta) elkezdett az esô esikélni. (A címet még egyszer felolvasni!) Ez akkor jutott az eszembe, mikor már a fôzô sátor elôtt kezdett a víz felgyülemleni.

Ekkor kezdett a patak víze is emelkedni. Ági megemlítette azelôtt, hogy ki kellene venni a tegnapi birkagulyást a patakból.

Mikor lenéztem a patakra, már tudtam, hogy ebbôl a gulyásból már csak a Fekete Kôrösi halak fognak enni. Pedig ez is finom volt. Remélem ennyi dicséret után kapok Amitól (aki a nôvérem és 5 évvel idôsebb) 1 sört.

Hát folytatom tovább a nedves kalandot. Combig érô vízben próbáltam legalább a lábast meg a fedôt megmenteni, ez sikerült is, de azért még valami odaveszett. És akkor megpillantottam a nagy fogást, 2 db naphalnak álcázott sárgadinnye úszott felém, biztos nem vettek észre. Mikor a közelemben voltak, egy cselgáncs fogással sikerült ártalmatlanná tennem ôket és a partra vetni. Ezután kezdôdött a sátrak mentése (a miénken már nem sok volt mit menteni, még most is kölcsönruhában vagyok). A Gáfor család már kezdte a családi ereklyék áthordását a sátorból az autóba. Miután rájöttek, hogy az autó sincs nagyobb biztonságban azt is elmozdították egy magasabb pontjára a völgynek.

A mentésben segített kollegám, professzor Pataki János, aki életét sem kímélve (elôzô túránkon az enyémet se) ásta az árkokat, a tábor már megközelíthetetlennek tűnt a sok vizesárokkal körülvéve, de ez nem így volt, a víz csak támadta és támadta tovább. Robi amikor megérkezett azt mondta, hogy a sátra körül lehetne ültetni a rizspalántákat. Az esô múlásával egy jónak tűnô ötlet jutott az eszembe: „Meg kellene látogatni a Ponor réti tavat!”
Összeverôdött a dili csapat, akik között volt torreádor barátom Gyuri, a rizstermesztô Robi, Gyöngyi, Ami (aki a nôvérem és 5 évvel idôsebb), Mónika stb.

Megérkezvén, észrevettük a változást a Ponor réten, ami csak abban volt más mint máskor, hogy a lovak szét voltak széledve.

Jancsit akkor vettük észre, mikor ô is észrevette, hogy ez nem is akármilyen tó, ez szivató. Gáfor Béla és neje már messzirôl látták, hogy ez nem az, amire számítottak, tehát vissza a táborba.

Itt most esôcsend van, egyelôre. A tábortűz körül megy a nótázá, ígyhát lassan végzem a rövid történetet.

Ha valami hozzáfűzése lenne valakinek, kérjük csatolni a dokumentumhoz.

(Boby)
1999. július 28. szerda
A reggel úgy kezdôdött, mint a többi. Mosdás, W.C., kávé, reggeli. Majd lázas csomagolásba kezdtünk, ami nekünk (Vámosék) órákig tartott.

Nem volt egyszerű dolog a temérdek holmit visszagyömöszölni a Suzukiba. Végre minden az autókba került (ami nem, az ott maradt), és búcsút véve Gyöngyitôl és Bobbytól elindultunk a turistaút kategóriába sorolható úton.

Ekkor még nem sejtettük, hogy milyen megpróbáltatások várnak ránk.

Elôször az esô kezdett cseperegni, majd az egyik kanyar után Gyula autója várakozott, kissé felforrt (agya)vízzel „segítségért esedezve”. Ezután kissé lelassult konvojunk (gyalog is gyorsabb lett volna) a gödröket, köveket kerülgetve igyekezett lefelé a hegyrôl. Idônként meg-megálltunk, hogy Gyula autójába „friss” vizet öntsünk, közben az ég újabb és újabb vizeket zúdított ránk, de ez sem akadályozta meg vizeink felforrását.

Egy Isten háta mögötti szerelô (autó vagy ló...) puszta kézzel kiszedett egy kavicsot (követ) Gyula autójából, aztán „vad vágtában” csekély 6,5 óra alatt elértük a határt (kb. 100 km táv). Ide már csak megfogyatkozott csapatunk érkezett (Janiék, Gyula, mi Vamosék), a többség még az elején gyáván megfutamodott a megpróbáltatások elôl és ekkorra már majdnem céljukhoz is értek. Telefonon biztosítottak bennünket részvétükrôl.
Na, de még ez sem volt elég. A határon épp váltás volt, így egy óra várakozás tépázta tovább idegeinket.

Végre hazai földre léphettünk, ahol rohamot intézett megmaradt maroknyi csapatunk a hazai W.C.-k iránt. De ez még mind semmi.

Péter innentôl kezdve folyamatos hányásba kezdett, ami egészen hazáig tartott, sôt itthon, a lakás padlózatának is jutott egy adag. Még jó, hogy sok zacskó volt nálunk és félálomban is készenlétben tartottam a zacskókat. Persze így is kapott az autó is.

Janiék sem úszták meg a dolgot (a hányást igen), ôk hatalmas defektet kaptak. Szerencsére a pótkerék nem volt elásva a csomagok legmélyére, így hamarosan folytathatták útjukat. Végre 11 óra körül hazaértünk. Péter hányt még egy utolsót, mi Apukámmal elborozgattunk egy kicsit és kb. ½ 3 körül nyugovóra tértünk.

Így ért véget a Bihari Krónika.

Reszegey Ágnes
A Bihari krónika szereplôi:
1. Csima Mihály – nyugalmazott katonatiszt, Apuka, Anyuka fô támasza

2. Csimáné Pócsa Anna – könyvelô, többszörösen kitüntetett lelkes turista, Anyuka

3. Doma György – kertész, futó, amatôr torreádor, tehénvadító

4. Fazekas ferenc – nyugdíjas, profi fotós, megszállott turista

5. Gáfor Béla – mezôgazdász, futó, jegesember és hószobrász

6. Gáforné Varga Margit – könyvelô, a Gáfor család élelmezési megbízottja

7. Gáfor Gergely – tanuló, esetleg Tibet felszabadítója

8. Gáfor János – aki fiatalabb, de magasabb

9. Kósa Katalin – programozó, patakátszelô bajnok

10. Kósa Zsuzsanna – OTP-s, notórius túrakerülô

11. Lehoczky Gyula – vegyész-üzemmérnök, Skoda tulajdonos

12. Madarász erzsébet – tanár, lelkes bor- és birkabarát

13. Mérai Róbert – történelem-földrajz tanár, amatôr drámaíró

14. Pataki János – szabadúszó géplakatos, birkanyúzó-darázsprofesszor

15. Pataki Jánosné (Gabi) – virágkötô, konyhai fôsegéderô, munkamániás

16. Pataki Zsófia – tanuló, az egyik áldozat (aki kénytelen elviselni ôsei agyament ötletei, pl. Bihari túra)

17. Párkány Erzsébet – tanár, késôn futott, neki csak a vége jutott

18. Reszegey Ágnes – tanár, fô túravezetônk oldalbordája, kit bűzön-vízen át követ
19. Reszegey Katalin – OTP-s, békafóbiás fôkôgyűjtô

20. Szilágyi András – megszállott turista, bajuszkirály

21. Tagai Györgyné (Julika) – tanító, a hallgatag turista, a dohányzók klubjának elnöke

22. Tóth Zoltán (Fred) – szabadúszó tanár, a „Hogyan aludjunk a szabad ég alatt” és a „Mit olvassunk árvízkor” könyvek leendô írója

23. Vámos Hanna – tanuló, a másik áldozat, aki mindenben egyetért az egyikkel

24. Vámos László – elektroműszerész, túraszervezô, ô az oka mindennek

25. Vámos Péter – tanuló, a legfiatalabb résztvevô, folyamszabályozó kakaóhuszár

26. Victor Mónika – tanár, bakancstesztelô, birkanyúzó asszisztens (okleveles)
27. Amália – bárénekesnô, fôszajkács, Boby nôvére és 5 ével idôsebb

28. Róbert (Boby) – ötvös, masszôr, túravezetô, Amália öccse és 5 évvel fiatalabb
1999. augusztus 18. szerda – Egy hónappal a Nagy Táborozás után

(Utóhang a nagy leülepedés után)

Mi minden jutott eszembe, amit nem írtam le a krónikában?

A kis fiókok sorra nyílnak ki, megmutatják tartalmukat.

* Gyuri focizás közben kificamította a bokáját, s a társaság egyöntetűen felajánlotta segítségét. Ki gyógyszert, ki gyógyírt, ki baltát, fokost ajánlott fel. Nôvérem pedig masszírozott. Élvezettel, Julika finom megjegyzés szerint. Ennek oly nagy sikere volt, hogy a következô nap sorbanállás volt egy kis masszázsért.

* Fred, mint valami távoli megfigyelô (titkos ügynök), egy-két emberrel elbeszélgetett, csak Velem nem sikerült.

* Anci és Misi profi nomádoknak tűntek, pedig állításuk szerint csak most kezdték.

* Robi „esténként” kereste a térerôt, s telefonálgatott. Sôt másnak is megengedte, jutalmul kapott egy üveg sört. Egy nap Gyulával együtt indultak a telefonfülkébe, s Robi Gyula nélkül tért vissza nagy megrökönyödésünkre. Aztán kiderült, Gyulának elszakadt a cipôje, így Robi, mint egy hűséges inas, visszaballagott a táborba, s vitt egy jó „járművet”.

* Volt, akit nem fárasztott el eléggé a túrázgatás, felesleges energiáját futással vezette le.

* Péter fordítva élte világát. Nagy melegben felöltözött, hűvösebb idôben inkább le. Ettôl függetlenül sokat mászkált a patakban. A rajzoláson és a beszéden kívül még a patak kötötte le a figyelmét. Igazán akkor játszott egy jót, mikor felfedezte a közelben sátorozó magyarok vele hasonszôrű gyerekeit. Csak ez kicsit késôn volt.

* Reggelenként a sátrak „gôzölögtek”, szinte füstöltek.

* Robi nem ásott elég mély árkot a sátra körül, így a felhôszakadás ôt mosta ki a legjobban.

* Az esô még közelebb hozta a társaságot egymáshoz, mindenki ténykedett a víz elvezetése körül.

* Fred a kocsiban elmélyülten olvasott, s csak késôbb tudatosult benne a segítôkészség, de akkor már elvonult a víz. Emiatt volt egy kis szégyenérzete.

* Ági ki akart dobni egy egész pulykacombot, mert egy kicsit kiengedett, s büdösnek érezte.

* Reszegey Kati erre kezelésbe vette a „sonkát” és finom sültet készített belôle.

* Egy hordó kovászos uborkát négy-öt napig csak távolból szemléltünk, mire rájöttünk, hogy számunkra készült. Ez a felfedezés az uborka pusztulását okozta.

* A tábortűzhöz összehordott farönköket (egy része a Szamos bazár féle túráról érkezett Pataki Jani és társai jóvoltából) felváltva hasogatták volna a fiatalok, de valahogy nem jött össze. Jani, megunván ezt a sikertelenséget, egy hatalmas fával kezdett birkózni, mi a távolból szurkoltunk a fának, de a Jani gyôzött. 

* Jani fejét is csípkedték a bogarak. Elôször visszautasította a felajánlott fejkendôt, elvégre az 

Ô fejét már bekötötték, azután (kényszerűségbôl) mégis elfogadta. Fényképen látható, keleti stílusban viselte.

* A táborba látogató kishölgy (Brigi) el volt ragadtatva a Jani bajuszától, pedig másnak is volt bajusza, sôt még szakálla is. A gyerek ízlésvilága még ezután fejlôdik, bontakozik ki teljesen, így megbocsátható, hogy a felhozatalból pont Janit választotta ki.

* Mónikának sokszor lesbe kellett állni, hogy Gyulát megelôzze a zuhanynál, aki a stopperórát otthon felejtette.

* Hannát kisérgetni kellett a WC-re PÓK-talanítás miatt. Egyszer-kétszer Engem hívott, bár megjegyezte, Velem nem ér semmit sem. Félre téve tehát iszonyomat, undoromat, meg mindent, amit e rusnya „állatok” iránt érzek, mentem mint egy HÔS. Szerencsémre csak egy alkalommal kényszerültem szembenézni a „hatalmas szörnyeteggel”, s egy faággal felfegyverkezve támadásba lendültem. GYÔZTEM!!!

* Egy délután Péter felemelte a horgászszéket, közelítve Hanna és Én felém. Egyszerre fordítottuk oda fejünket, s láttuk a széken vágtázó nyolclábút. Pillantás, felugrás, pár futó lépés, kicsit sasszézva, oldalra el. Mozgásunk oly összhangban volt, hogy egy pontozóbíró minden szemrebbenés nélkül a legnagyobb számmal értékelte volna produkciónkat.

Mérhetetlenül büszke voltam. Mégiscsak az Én keresztlányom!

* A fiatalok társasjátékoztak, majd Flóra elôhozta a Barbi-.babát, s megkérdezte ki akar Barbizni? Legnagyobb meglepetésemre Janó volt az elsô jelentkezô. Hiába. A Barbi mindenkit lefôz.

* A sárgaborsó vacsora elmaradt, legnagyobb örömömre. Oly összetartó volt a csoport, hogy egyöntetűen leszavazta. Ez igen! Ez az igazi egyetértés! Ez aztán a csapatszellem!!! Persze valakinek ki kellett lógni a sorból (Reszegey Ági!)!?

* És amit feltétlenül le kellett írni. Az egyik túra után, azt hiszem a Szamos-bazár volt, Kati nôvérem szeszesitalt kért. (Ez a keddi nagy esô után volt. – megj. K.K.) Jobban mondva közölte, Ô is inna valamit. Ami az asztalon volt nem felelt meg kényes ízlésének. Természetesen a Gyuri által felajánlott UNICUM nyerte el legjobban tetszését. Én távolról figyeltem, mikor indul el a sátor felé, de meglepôen jól bírta, s nem kapta el az alvási kényszer.

* A gyávaság, valamint a lustaság gyôzedelmeskedett felettem, s nem evttem részt a túrákon (kettôn voltam, ott inden kiderült). Irigykedtem ugyan a többiekre, mikor élménybeszámolót tartottak. Már az indulásom is olyan felemás volt. Vágytam is, nem is, valahogy a „meneteléssel” is így voltam. Egyedül a vízeséseket bánom, a kaptatókat nem. No meg fôleg valami függôhíd-szerűséget, amit olya gyakran emlegettek. Jobb volt ez így, mert ha Én is megyek, késô éjszaka értünk volna vissza.

Így vissszaemlékezve arra a tíz napra, nem is volt annyira rossz. Jól kipihentem magam az „édes semmittevésben”.

PÁDIS-fennsík, táborhelyünk

Sokáig el nem felejtünk

Fényképeket nézegetve

Gondolunk a legelôre

Tíz nap és mégis kevés

Visszatérünk, látunk Mi még.
Bihari krónika, ahogy Én emlékszem

(avagy Szegény Zsuzsi a táborozáskor, Csokonai után szabadon)
1999. július 18. vasárnap
Indulás Mátészalkáról. Ülök a lakásban menetkészen, összepakolva. Telefon Katinak. Várok. Telefon Édesanyáéknak. Várok. Minden indulás elôtt csak várok és várok. Végre hallom a Trabant fülsüketítô, mégis édes zenéjét. Majd egy nôi hang: - A jobb elsô kerék lapos. Kinézek: nôvérem szemléli a kereket. Leszólok: Telefonáljak? Telefonálj. Tárcsázok. Kicsöng. Édesanya 

Felveszi: Baj van? Igen, baj. Édesapa azonnal jöjjön. Telefon le. Kati neki áll a kereket felfújni, közben Én megkezdem a hurcolkodást. A ház elôtti parkoló úgy néz ki, mintha legalább tíz ember (egy kisebb szakasz) készülne utazni. Pedig csak ketten megyünk. Nagy hátizsák, közepes hátizsák, kis hátizsák. Hálózsákok, sátor, na és az elmaradhatatlan kockás szatyor. Életem megrontója, sose szabadulok meg tôle. Kati kedvence, velejárója, nem lehet leoperálni. Hozzánk nôtt, mint órához a mutató.

Végre kész, kerék rendben, cuccok a Trabantban. Indulás Édesanyáékhoz. Beszállás. A két kutya az elsô, ez csak természetes. Megyünk, megyünk, végre elérkezünk az elsô úticélunkhoz. De biztos, hogy erre jönnek? Nincs másik út? Kérdezem Én a NAGY UTAZÓ. Fruzsi és Buksi felveri az utca csendjét, no meg az összes kutyát.

Elment a furgonszerű valami. Csak nem Janiék voltak? Futás az útra, késô. Most már ott maradok, lesben állok. Inkább ôrt. Addig Nôvérem „kikezd” a sarkon lévô ház udvarán szaladgáló kutyával. Ô már csak ilyen. Engem a frász kerülget, mert mindig félek az idegen kutyáktól.

Végre, ismerôs kocsit látok. Igen! Ôk azok! Hála a jó égnek! Kiszállás, ismerkedés, várakozás. Édesanyáék türelmesen várnak, hiába mondom, hogy ne a nagy hôségben menjenek,  Ôk csak  

várnak és várnak. Megszemlélik kislányaik jó kezekben lesznek-e.

Kicsit nehezen, de végül befut az utolsó kocsi is. Indulhatunk.

Ja. Kihagytam, hogy Anciék átpakoltak a kocsiból Janiékhoz, hogy Mi kényelmesen elférjünk, erre (Mi is várható tôlünk) csakazértis Janiékhoz ültünk be. A magyar utakon nem is volt baj, de mikor átértünk, Reszegey Katinak és Julikának a nyakába potyogott a tábori spájz. Majd hátizsák, hálózsák. Erre Julika, leleményes lévén, ráült a hálózsákra, ezáltal a kilátása is jobb volt. Az utat kisebb-nagyobb rázkodásokkal megúsztuk, s végre megérkeztünk a „TÁBORBA”.

Elkezdôdött a fészekrakás. Olyan honfoglalást csináltunk, hogy Árpád apánk is megirigyelhette volna. Ôseinknél is volt elôcsapat, így nyomdokaikat követve nekünk is voltak elôhírnökeink, lásd: Vámos László és leszármazottai, és még a területet nagyjából ismerô Feri és Bandi.

Természetesen a konyhasátor volt az elsô a közös dolgokból, elvégre MAGYAROK VAGYUNK!! 

A hurcolkodást egy patakon keresztül kellett véghezvinni. Ez nekem nagy akadályt jelentett, mert képtelen vagyok átkelni egy csúszós fagerendán (bár itt három is volt), ha a földtôl tíz centiméterrel feljebb van. Kiváló úszótechnikám nem kamatoztathattam a bokáig érô vízben. Az úgynevezett nyeletlen fejsze úszást így kihagyván, elôvettem a KGST piacon vásárolt gumicsizmámat (késôbb Vámos Laci kajánul megjegyezte, hogy az itt lakók lábán is ilyet látott) s átgázoltam a patakon. Ezt a módszert a késôbbiekben is alkalmaztam.
Berendezkedés, vacsora után nyugocóra tértünk. Laci írta, hogy hideg lesz, de annyira mint az elsô éjszaka volt, nem gondoltam. Ezt még csak fokozta, hogy az Én oldalamon a talaj kissé dimbes-dombos volt, úgy is maradt. Ha a sátornak nem lett volna teteje a csillagos eget néztem volna, de így kénytelen voltam a sötét sátort, jobban mondva a hálózsákot nézni. De azt meg kell hagyni, ez a friss hideg jobb volt az egész bap hideget fújó légkondinál.

1999, július 19. hétfô    
Az úti óra pittyegésére ébredtünk, melyet automatikusan elhallgattattunk, és aludtunk tovább. Ezt a reggeli tornagyakorlatot a késôbbiekben minden alkalommal végigcsináltuk. A teljes ébredés után megtanultam kimászni a sátorból, hogy ne arccal, illetve fenékkel érintsem a kissé nedves talajt.
Meg kell említenem, hogy Vámos szerint nincs szúnyog, semmi ami csípne, de az Én fejemen már az elsô éjszaka kaszinóztak valami pici bogarak, mert tele lett apró csípésnyomokkal, s ôrülten viszketett. Ez ugyan másnak lényegtelen, de számomra sokáig emlék marad. Mikor e sorokat papírra vetem, bizony még javában viszket a fejem. (1999.08.02.)
Reggelizás, készülôdés, s indulás a Csodavárva. Nem tudom, mi vitt rá, hogy vállaltam ezen ismeretlen ták megtekintését. Talán a bakancsomat be kellett járatni? Vagy nem számoltam az akadályokra? A mai napig nyitott kérdés elôttem.

Indulás elôtt a ZÁSZLÓ-nál összegyültünk, s csoportképet készítettek rólunk.

Tehát elindultunk. A kezdeti lépéseket még könnyedén tetem meg, de jöttek a nehézségek. Csúszós gyökerek, marasztaló ágak, s kedvencem a vaslétra. A TÁTRA lépcsôi, létrái ehhez képest kipárnázott, biztonságos, sima útnak látszanak. De menni kell, visszaút nincs, csak elôre, mint az úttörôknél. És elérkezett a pillanat, mikor döntenem kellett, vagy fel a vaslépcsôn, vagy le a puha kötélen. Mivel mindig a magasba tekintettem, természetes, hogy a fenti utat választottam. Késô bánat, eb gondolat. Ha egyszer felmégy, valahogy le is kell jönnöd. Bár a lépcsôn túl a felfelé sem volt számomra egyszerű. Azt a hat-nyolc kiló pluszt nem bírtam felcipelni, csak éreztem, hogy néha Anci jótékonyan feltolja kufferomat. Nem tudom, hogy értem ahhoz a részhez, ahol számomra semmiféle kapaszkodó nem volt, bár akkor már négykézláb másztam. Szokásomhoz híven megtárhyaltam magammal, milyen hülye vagyok, már megint hagytam magam rábeszélni, jöjjek el, milyen jó lesz satöbbi. Kétségbeesésembôl egy hang rángatott ki; lélegezz mélyeket, egyszerre három ponton támaszkodj, de biztos ponton. Valami ilyesmi jutott el elborult agyam mélyére, s nagy nehezen túljutottam a „veszélyes” szakaszon. A lefelé vezetô út sem volt könnyebb. Súlyosabb testrészemet közelebb vive a talajhoz, sikerült, túléltem. Végre jött egy kis pihentetô szakasz, s a fejemet óvatosan felemel-tem. Körbenéztem. Csodálatos látvány tárult elénk. A napfény beragyogta a fákat. Olyan volt, mintha tiszteletünkre díszruhát öltött volna a táj. A sziklák vörös-fehérben tündököltek, mint megannyi óriás. (De elôfordulhat, hogy csak megfáradt képzeletem csalta elô ezeket a képeket.) A természet készítette híd százszor jobban mutatott, mint az emberi kéz által tervezett, épített építmény. A elérkeztünk a sötét, tátongó lyukhoz. A bátrabbak leereszkedtek az alvilágba. Ami azt jelenti, hogy az egész kis csapat, csak én maradtam a napfényben, ôrizni a csendet, no meg a cuccokat. Ahogy ott ültem egyedül, olyan jólesett a csand, a friss levegô, szinte megrészegültem.

A vaslétránál kettéváltunk,s csodálkozva láttam: a csapat elhagyott tagjai ugyanazon az útvonalon jönnek, amit Én nehezn, de mégis átvészeltem. Tájékoztattak, hogy a másik oldalról nem lehetett átjönni, így Ôk is a fenti utat választották, majd leereszkedtek a hideget árasztó sötét lyukba.

Hangok hallatszottak, s lassan felszínre jött az egész csapat. Pihenôt tartottunk. Volt aki vízes ruháit szárítgatta, mert megmártózott az alvilás sötét vízében (elvégre a tábori zuhanyozó még nem készült el). Miután teleszívták magukat napenergiával (felrémlett pihent agyamban, lehet, hogy napelemmel működnek) felszedelôzködtünk, s folytattuk utunkat.
Megint jöttek a csúszós gyökerek, s az Én lábam már nem bírta a bakancsot, de sajnos mezítláb egyáltalán nem bírok járni. De hála a jó égnek, közeledtünk a TÁBOR felé. Soha nem gondol-tam, hogy örülni fogok a sátrunknak. Végre lehúzhattam lábamról, s megszemlélhettem profi vízhólyagjaimat. Vámos szerint a körmömet kellett volna levágni, nem tudja a kis gonosz, hogy ez nem egy egyszerű művelet.

Kis csapatunk nagyobb része nem fáradt el eléggé, így újra útra keltek, s megcsodálták a PONOR-rétet. Míg Ôk hyönyörködtek a számomra láthatatlan tájban, Én magamba roskadva gubbasztottam egy széken. Elgondoltam mi vár még reám s bátorságom haza küldvén (útlevél nélkül), úgy döntöttem, nem túrázgatok tovább. Változatos lesz ez NEKEM a TÁBOR-ban is.

Mélázgatásomból felrisztott a többiek megérkezése. A „kis-túra” elôtt felszerelt zuhanyozónak nagy sikere volt, mindenki igénybevette azt a remek szlgáltatást. Teljes összkomforttal rendelke-zett kis CAMPING-ünk. Beszélgetés, vacsorázás, rendrakás után nyugovóra tértünk. Azaz, aludtunk volna, de a szomszédban táborozó „hívô” fiatalok éjfél körül kezdtek el énekelni.  Elôször szépen, finoma, s azután egyre zajosabban. Így megint a szép kis hálózsákomat bámultam, míg el nem nyomott az álom.

1999, július 20. kedd    
A reggeli tornagyakorlat után (felülés, óra elcsitítás, tovább alvás) ponchóba burkolózva kibújtam a sátorból, s valami forró ital után néztem, hogy fogaim kocogtatását megszüntessem. Amint a konyhasátor felé tartottam, eltekinték a patak felé, és rémülten láttam, hogy egy félpucér férfi (nem ez okozta a rémületet) ez volt Bandi, mosdik a hideg vízben, s társa Feri is készülôdik Ôt követni. E látványra hidegrázás vett elô, s fogaim vacogása felverte az erdô csendjét. Mire mindenki elôjött a kis „kuckójából”, végre a NAP is elômerészkedett, amit már nem is reméltem. Épp csak langy meleg árasztott, de fagyos tagjaimnak olvadást ígért.

Elkezdôdött a nagy készülôdés. Reggeli, uzsonna csomagolás, kávézás; szóval pakolászás. S elindultak a vad ismeretlen felé. Én maradtam Amáliával, Gyöngyivel és Flórával, akiket még nem ismertem. Amália fôzött és Gyöngyi segített elôkészíteni a hozzávalót, Flóra pedig Gyöngyinek a kislánya.
Fogram ehy széket, tollat, rejtvényt s kiültem a napra teljes kiolvadásig. Mikor kellôképpen felengedtem, kipróbáltam, milyen a patak vízében mosdani. Persze nem a patakban. Úri módra mosdótálból. Egész jól felfrissültem tôle. Azután ismét elhelyezkedtem kis „karosszékemben”. „Szószátyárságomnak” köszönhetôen végighallgattam Amália és Gyöngyi vidám trécselését. Majd az éjszakai dalolászó hívôk is felkeltek, e elkezdôdött a „bagy locsolás”. Kinél lábas, tányér, fazék, egymást öntözték a patak vízével, míg az alsóneműjük is csuromvíz lett. Egy kicsit a mi sátraink is kaptak belôle, de idôben megszáradtak. Mint a természetbe szabadult csikók, úgy szaladgáltak a gyerekek, nagyokat visítva, kiabálva. Elôször nem nagyon tetszett, de amikor a „fôrabbit” (Gyöngyi elnevezése szerint) is nyakon öntötték, már elnézôbb lettem. Ahogy lecsillapodtak a kedélyek Valéria (a hívôk felnôtt nôi tagja) átjött hozzánk s beszélgettek Amáliával, közben hámozták a krumplit. Mint mindig Én  csak figyelô állásba helyezkedtem, s élveztem a pergô beszélgetést, melybôl egy kukkot sem értettem. Azután Amália lefordított egy pár mondatot, így megtudtam, az egyik gyerek beteg lett, s Amália növényekbôl (csak Ô tudja mibôl) fôzött gyógyteát, amitôl a gyerek jobban lett. Magamban elneveztem füves-asszonynak.

Telt-múlt az idô, s elkezdett az esô esni. Gyorsan lekapkodtam a kiterített holmikat s beraktam egy szárazabb helyre. Legalább annyi haszon volt belôle, hogy itt maradtam. De ténykedésem felesleges volt, mert nem sokáig esett.

És lassan megérkezett fáradtan a kis csapat. Éhesen, de vidáman, s az élelmesebbje bevette magát a „fürdôbe”. Vámos Laci kocsiba ült és elment élete párja elé, mert Ági csak most tudott csatlakozni hozzánk.

Vacsora, mosogatás, egy kis rendrakás (közben megérkezett Ági és Laci) után kis esti traccsparti következett, majd felolvasásra került a BIHARI krónika. Frappáns, rövid, tömör beszámoló, szerzôtôl függôen, ki hogy látta az elmúlt napok eseményeit. Közben a szomszéd „hívô” táborozók búcsú tábortüzet raktak, s hogy jobban égjen lelocsolták petróval vagy benzinnel, már nem emlékszem pontosan. Ennek következtében Julika sátra veszélybe került, mert közelébe folyt a hihetetlenül gyúlékony anyag. Az elsô ijedtség után, s megnyugodván mégse lesznek a sátraink áldozati kegytárgyak, csendes éneklésbe kezdtünk.

Volt aki nyugovóra tért, de többen az énekesekhez csatlakoztunk. Ami eszünkbe jutott, mindent énekeltünk, magyar nótát, népdalt, régi slágert, operettet. Vagyis vegyes felvágottat. Ennek az lett a következménye, hogy a szomszédból kontráztak, nem tűrvén a mi művészi éneklési stílusunkat.

Éjfél körül megjelent Vámos úr és figyelmeztetett bemmünket, hogy illô lenne abbahagyni mert egyeseket zavar, s van aki másnap hosszabb, megerôltetôbb túrára indul, s szükségük van a pihenésre. Így kénytelenek voltunk befejezni rögtönzött koncertünket s ki-ki ment a maga sátrába.   

Ezzel számomra elkezdôdött egy újabb gyötrelmes éjszaka. Szokásos műsorommá vált a sátor, illetve a hálózsák csodálata, míg le nem gyôzött az Álommanó.

Virrasztásaim során figyeltem a körülöttünk felhangzó neszekre, zajokra. S képzeletem játszadozott velem, mert az összes krimi, horrorfilm lepergett elôttem, amit csak valaha láttam. Ezek után nem csoda, hogy örültem az Álommanó gyôzelmének.

Ja! Ez az este tulajdonképpen búcsueste volt. Bandi és Feri másnap összeszedte sátorfáját és továbbállt. Ha jól emlékszem az EKE táborba mentek, vagy valami lábat megfeszítô túrára.

Azt hiszem Fred ezen az éjszakán választotta a csillagos eget feje fölé tetônek.

1999. július 21. szerda
A szokásos reggeli program után elbúcsuztunk Feritôl és Banditól, Ôk tovább mentek s elcsábították Robit, Gyurit és Fredet. Hát így Ôk hárman elkisérték a két Erdélyit magasabb fennköltebb tájakra.

Mi pedig elindultunk Boby vezetésével az Elveszett világ felé. Csodák csodájára Én is felkerekedtem, mindent félretéve, s elfelejtve az elsô nap viszontagságait. (Lehet még az eszem is félretettem).

Leghátul kullogva, Laci által hajtva lassítottam a menetet. Kicsit kapkodva szedtem a levegôt; nem a látvány miatt. Már az elején kikészültem. Hiába, már nem vagyok mai csirke, plusz a cigaretta is segítettek, hogy Én legyek az elsô, hátulról számolva. A fiatalok, mint a zergék szökkentek ide-oda. Nekik fel se tűnt az emelkedô, a szintkülönbség. Én viszont már fél métert is észrevettem. Gôzmozdonyt imitáló személyem semmit sem látott a hihetetlenül csodás erdôbôl (ezt fényképrôl tudom). Néha egy-egy pihenônél kérdeztem Lacit erre jövünk-e vissza, a válasz mindig nem volt. Késôbb rájöttem, átverte naív fejemet, de kellett ez nekem. Ismerhetném már. Bár nem tudom mihez kezdtem volna, ha egyedül maradok, s jön a sűrűn emlegetett MEDVE.

És elérkeztünk egy hosszabb pehenôhöz (a neveket nem tudtam megjegyezni), gyönyörű kilátás nyílt onnan, persze nekem csak tisztes távolból. Elvégre nem megyek a kilátó szélére, megelégszem azzal amiz számomra biztonságos helyrôl látok.

Tovább indultunk, emlékeimben összezavarodtak,  lehet felcxrélôdött az idô, csak az rémlik, hogy mentünk fel-le, úgymond hegyen-völgyön, láttunk zsombolyt (a Magyar Értelmezô Kéziszótár szerint karsztban tölcsér alakú, vízszintes barlangot a felszínnel öszekötô mély üreg)  s ami fantasztikus volt, ebben a nagy melegben, igaz csak távolról láttuk, az aljában hó volt. Ha minden igaz az Iker-zsombolyt és a Fekete-zsombolyt is láttuk. Bár fáradtságtól kábult agyam nem fogta fel a jelzéseket, mit szemem küldött felé, ezt úgy mondják: csak nézek ki a fejembôl. Ott jöttem rá, hogy igazi költô vagyok, hisz agyam mindig TOMPA.
Itthoni kis szobácskámban ülve próbálok a fényképek segítségével tisztán látni, de ez nem mindig sikerül. E kis kitérô után folytassam visszaemlékezésemet:

És csak mentünk, és mentünk, hol sziklán, hol gyökereken. Végre elérkeztünk olyan helyre ahol fű is van, meg virág is. No meg csípôs csalán. Mert nekem feltétlenül bele kellett nyúlni, s a naptól égett kezemnek „gyógyírként” hatott. Kicsit veszélyes szakaszon keltünk át, elôttem kati, hátam mögött Reszegey Kati. A többiek már rég pihentek a „domboldalon” amikor mi bagy nehezen odaértünk, s sebemet nyalogatva leheveredtem, fáradt tagjaimat kinyújtóztatva, fájós kezemet Ági gondjaira bízva.

Kihagytam az Eszkimó jégbarlangot. Elvemhez híven nem ereszkedtem a sötét barlangba, hanem a hátizsákok ôrzését vállaltam magamra. Legalább ennyi hasznomat vegyék. Lassan feljöttek a mélybôl, s látni lehetett egyeseken, hogy közelebbrôl ellenôrizték a jég minôségét. Amikor mindenki elôkerült, kipihenték a csúszós barlang nyújtotta fáradtságos élményt és tovább indultunk. Láttunk nég egy-két barlangot, de nem keltették fel érdeklôdésemet.
Tehát a füves, virágos rétnél tartottam. A lábamat már iszonyúan nyomta a cipô, s megpróbáltam úgy lépni, hogy lábujjaimat ne érje a bakancs orra. Ez ritkán sikerült, de valahogy oldalvást (elég béna látvány lehettem) lejutottam, s majd ismét fel. Egy kicsit változatosnak tűnt megfáradt tagjaimnak.
A távolban lovakat láttunk legelni, s Boby említette, hogy nagy esôzések idején egy egész tó keletkezik ebben a mélyedésben.

Mikor ezen a szakaszon is túljutottunk, reméltem már a tábor közeleg, de nem. Még elmentünk egy patakhoz, vagyis Én csak azt láttam, hogy hatalmas sziklák közül jön elô a víz, ki tóvá szélesedik (szememnek úgy tűnt). Szép csendes, nyugodt hely volt, csak a víz csobogása, no meg a Mi szánk verte fel a csendet.
Az odavezetô utat természetesen nem a legsimább oldalról közelítettük meg. Akkor nem lett volna érdekes, s Én nem gondoltam volna egyre többet a LIBERO-ra. A visszautat már a jobbik oldalon tettük meg, amelynek az volt a hátránya, hogy a patakon át kellett gázolni. Volt ugyan egy híd, de azt félig már ellepte a víz. Én nagy merészen lehúztam a bakancsomat s mezítláb kiséreltem meg az átkelést. Csak hát a kövek a víz alatt csúsztak, hideg volt, szóval mit szaporítsam a szót, szerencsétlenkedésemnek Vámos vetett véget, azzal, hogy visszajött értem. Ennek következtében majdnem mind a ketten elestünk. A sikeres átkelés után a többiek felszedelôzködtek, s újra elindultunk.

A mai napig nem emlékszem, hogy merre mentünk, de számomra úgy tűnt, mintha a drága, jó, kényelmes CAMPING-ünk egyre csak távolodna. Reszegey Kati biztatott, hogy egy üveg sör lebegjen a szemem elôtt, ez legyen a cél, s így tovább tudok menni. Mire felocsúdtam valami kövesút-félére kerültünk, de a lábam már önállósította magát, s egyre többet jutott esze,be az Eröltetett menet.

S végre szemeim elôtt feltűntek az ismerôs sátrak, s végsô erômet összeszedve lábaim gyorsítottak (a csigához képest) s lerogytam egy székre.

Vacsora, fürdés, a szokásos esti ténykedés után visszavonultunk sátrainkba, s ezzel folytatódott az éjszakai megpróbáltatások sorozata. Elvégre nincs TV, nincs folytatásos film, tehát csinálok magamnak.

1999. július 22. csütörtök 
A szokásos reggei torna után, frissen kibújva a sátorból az elsô út mindig a kévéfôzô felé vezet. Már javában kávézgattunk, mikor elôjöttek a többiek. Reggelizés, túra megbeszélés, szedelôzködés, s útra kelt a csapat. Péter és Én maradtunk. Ezt az elôzô este már jeleztem. Részemrôl a túrázgatás befejezettnek tekintendô. Így tartani tudják a megszokott tempót. Egyik része a csoportnak a Szamosbazárba ment, egy darabig Jani kocsijával, a másik rész pedig a Galbinához (emlékezetem szerint).
Az elvonulás után felfegyverkeztem rejtvényújságommal, s figyelô állásba helyezkedtem. A „hívô” szomszédok elköltöztek; jöttek helyettük a lovak Míg az aránylag üres téren legelésztek, meg az erdôben, addig nem is volt baj, de közelebb merészkedtek, s veszélybe kerültek a sátrak. Lovas nemzetbôl származván, tisztes tévolból lestem, s reménykedtem, hogy a mi táborhelyünk nem kelti fel érdeklôdésüket. Távolabb szintén magyarok táboroztak, Ôk nem voltak olyan szerencsések. Elkergették ugyan a lovakat, de utána ôrizetlenül hagyták sátraikat, no meg a szemetes zsákot. A paripák finom csemegét szimatolván egy kicsit kirázták a nylonokat, megszemlélve annak tartalmát. Mivel veszélybe került a lakóhely, jó honleány lévén, megragadtam egy botot, s elkergettem a félvad négylábúakat.

Majd visszatértem Amáliához és Gyöngyihez. Amália akkor említette, csak úgy mellékesen, mit kell mondani a lovaknak, elvégre nem értik a magyar szót.

E hôstett után leültem, de pihenésem nem tartott sokáig, mert jött az esô, vagy köd, mindegy, a lényeg, hogy be kellett szedni a kiteregetett ruhaneműt. Szertartásosan összeszedtem, beraktam szárazabb helyre, s mire végeztem szálláshelyeink szemrevételezésével, az esô is elállt. Errôl ennyit.  

A melettünk elterülô üres területre új szomszédok érkeztek, s felverték sátraikat. Beszédükbôl ítélve románok voltak, mégis az amerikai zászlót tették ki. Kicsit furcsának találtam, de mindenütt találhatók hóbortos alakok.

Közben Amália és Gyöngyi készítették a vacsorát, s ekkor Gyöngyinek eszébe jutott a palacsinta. Nekiállt palacsintát sütni, s kitalálta, hogy eladásra is süt. Kipróbáljuk, eladható lesz-e. Mielôtt elindultak volna a kész palacsintákkal megérkezett a három messzi vándor, Robi, Gyuri, Fred. Kis csalódás érte Ôket, mikor kiderült a palacsinat nem a Mi számunkra készült, de túltették magukat rajta, s elvonultak sátraikba. 
Bár szerintem az is jól eshetett, hogy meleg vízzel szolgálhattunk, s felfrissíthették magukat a zuhany alatt. Megrögzött ottmaradó lévén, legalább arról gondoskodtam, hogy mire a megfáradt túrázók visszaérnek, melegvíz legyen (persze ez nem mindig sikerült).

A palacsinta ötlet egyébként Péternél vált be a legjobban, mert a kakaón kívül ez az amit bele lehet diktálni (nem kell annyira erôltetni, megy az magától is). A saját bevallása szerint úgy parancsolt négy palacsintának, mint a pinty. Ebédre pedig tejbegrízt, ami szintén nagy teljesítmény tôle. Talán ettôl, vagy valami mástól fáradhatatlanul rajzolt és beszélt. Szóval aranyos volt, de néha fárasztó. Egész jól kibírtam.
S azután megérkeztek a nagy túrázók is, s elkezdôdött az esti program. Vacsora, zuhanyozás, beszélgetés, mosogatás stb. Valami oknál fogva, már ne tudom miért, Én visszavonultam a sátrunkba és onnan hallottam a Bihari krónika további feljegyzéseinek felolvasását. Bármennyire szerettem volna a társasággal tartani, lustaságom vagy kedvem (mely oly szeszélyes mint az idôjárás) nem engedett ki meghitt kis fészkembôl.
S lassan ellepte tudatomat a jótékony álom, így elfeledtem, hogy a föld adta kényelem nem ér fel az én puha kis ágyaskámmal.

1999. július 23. péntek
Szokásos ébredés és még mindig nem akaródzik elôjönnöm az egyre otthonosabbá váló sátorból. Talán folytatódik a hangulat diktálta programom? Hála a jó égnek, nem! Végre elôkászálódom, s döbbenten látom, ma egyre többen maradnak a táborban. Mindenkinek elég volt? Vagy csak jólesik a pihenés? Ez van, tehát maradunk. Csak az a tudat vígasztal, nem vagyok egyedül, úgymond lustasági vágyammal. Lehet munkahelyi ártalom, de nem szeretem a sok embert magam körül, s bizony örültem, hogy a többsége mégis elindult túrázni.

Kati és Én hajat mostunk, a haj megszáradása után nôvérem megvizsgálta a fejemet. Kívülrôl szemlélônek úgy tűnhetett mintha kurkászna vagy tetvészkedne, pedig csak az apró bogarak által keltett csípéseket fújta be valami viszketés elleni szerrel. Utána magamhoz vettem szokásos felszerelésemet (rejtvény, toll) s látszólag belemélyedvén, élvezettel figyeltem a többiek ténykedését, beszélgetését. Már amennyire Péter engedte, hisz Ôrá is figyelni kellett.

Ahogy ott ültünk, észrevettem, hogy Gyuri megkérte Gyöngyit süssön palacsintát. Erre mindenki gyorsan összeadta a hozzávalót (tehet, tojást, kinek mije volt) s így Péter megint szilárdabb kaját ehetett. A palacsinta nagy sikert aratott azok körében, akik szeretik. Az elôzô nap Gyöngyi bolondozott, miszerint ennyi és ennyi lejbe kerül egy db, ennek hatására Fred hozta a lejt, mire Gyöngyi (finoman kifejezve) elküldte a jó fenébe.

A többi nomád is szeretheti ezt a finom ételt, mert folytatódott az árusítás, s mind egy szálig elfogyott. Sôt úgy tűnt még kevés is volt.

Mire a vacsora elkészült, a fáradhatatlan gyaloglók is megérkeztek. Nem részltezem a rendszeres esti programot, felesleges. Csak kiegészítem, hogy emlékezetem szerint ezen az estén is énekeltünk. Ezt az új szomszédok zokon vették, mert minket túlharsogva, hozzákezdtek valami énekhez hasonló hangokat kiadni, ezért mi inkább befejeztük, s eltettük magunkat  másnapra.

1999. július 24. szombat ?   
Újabb reggel, újabb felkelés, újabb táborozók. Hétvége lévén egyre több kocsi jön, s egyre zsúfoltabb lett a mostmár kicsinek tűnô legelô.

Péntektôl kezdve egyszerűen nem tudom idôrendi sorrendbe leírni a történteket. Olyan mintha az agyam legelrejtettebb zúgában káosz keletkezett volna, s nem tudom elôhozni. Ettôl kezdve nem írok dátumot, csak ami jön magától. Egyáltalán miért kezdtem hozzá?

Szóval Ági, Laci és az Új Erzsi elmentek a Csodavárba, hiszen ketten nem látták. A többiek valami kisebb túrára kerekedtek. Én, az biztos, hogy maradtam az elválszthatatlan rejtvényemmel. A szomszéd rendelést adott Amáliának, így elkezdôdött megint a palacsintasü-tés. Ha minden igaz, most csak hárman, bocsánat a kölykökrôl elfeledkeztem, maradtunk a táborban. 

S hogy halálra ne unjam magam Gyöngyivel, elvittük a kutyakaját a bodegába (kis bolt féle) Amália megtanította mit kell mondani, ezt csak úgy sikerült megjegyeznem, hogy állandóan ismételtem magamban, míg oda nem értünk. Még szerencse, mert tökéletes kiejtésem lévén megértették mit is akarunk, igaz az ott ülôk körében nagy volt a derültség. Mire visszaértünk a konyhasátorhoz már el is felejtettem azt a bizonyos két szót. Ennyit a nyelvtanulásról.

Röviden és tömören ennyire telik emlékezetembôl a három napra visszatekintve.

1999. július 25. vasárnap    

A csapat két részre osztódott és elindultak a Szamosbazár, illetve nem tudom milyen táj felé. A Szamosbazárt is csak Katitól tudom, mert Ô odament. Ezt a társaságot Gyuri szállította a kocsiján. Janiék hamarabb értek vissza, s az Ô ötlete alapján lestük a lemaradt túrázók visszaérkezését, s láncban állva, egy-egy sörrel a kezünkben vártuk a kék mikrobusz feltűnését. Sôt még a video-kamerát is készenlétbe helyezték, hogy megörökítsék az utókornak ezt a nagy eseményt. S lassan elôkerült a várva-várt kék mikrobusz, melyet kicsit megrongált a „köves út”.

A megviselt társaság egykedvűen fogadta a patakban lehűtött, finom nedűt. Átevickélve a patakon lerogytak az elsô ülôalkalmatosságra ami útjukba került. Ettôl függetlenül a vacsorát jóízűen fogyasztották. 

S elérkezett a bárány vásárlás. Jani, Amália, Mónika elindultak beszerezni a másnapi betevô falatot- mi addig a rendszeres esti tevékenységgel foglalkoztunk. És megjött a bárány, Jani a patk vízében ülve (széken) elkezdte trancsírozni szegény jószágot, mint egy igazi profi hentes.

Ebbôl keletkezett egy kis vita, nem mindenki szereti a bárányhúst, s már elôre húzták az orrukat, pedig rájuk is gondoltak a tábori konyhát ellátók. Mikor lecsillapódtak a kedélyek, s Jani is elkészült, összepakoltunk és elvonultunk. Meg kell jegyeznem, Jani csak üvegpohárból tudja inni a bort, így Amália szerzett poharat. Még szerencse, mert végig hallhattuk volna zsörtölôdését.

1999. július 26. hétfô   
Reggeli készülôdés után egyre kevesebben indultak útra. Mindenki elfoglalta magát, játék, napozás, olvasás. Agyonütöttük az idôt valamivel. Amália pedig nekiállt a báránycsontból levest fôzni.

És közben kitaláltuk mibôl készítsünk meglepetés-tortát a két ünnepeltnek, Ancinak és Bélának. A körülmények adta lehetôség szerint palacsintatorta készült, csokimázzal, franciadrazsé felirattal, díszítéssel. Egész pofás lett. Mikor mindenki együtt volt, megköszöntöttük Ôket. Majdnem elfelejtettem, hogy két pihent túristának Béla és Boby elszaladtak a jégbarlangba jégért. Így megvártuk ôket, s a hűtôtáska jég nagy szolgálatot tett a melegben, még másnap is tartotta a hideget.
Vacsora után feldíszitettük az asztalt (mezei csokorral), s elkezdtünk mulatozni. A beszélgetést, éneklést megzavarta a hirtelen jött esô, de kedvünket ez sem szegte. Bár a konyhasátor, étkezô pavillon nem állt ellen az esônek, itt-ott átengedte, esôkabátban, gumicsizmával felszerelkezve folytattuk a mulatozást.
Mégis csak mi gyôztünk, mert az esô elállt nagy nehezen. Mikor repertoárunk kimerült, nyugovóra tértünk.

1999. július 27. kedd
Az utolsó túranap csak két bátor jelentkezô akadt, aki még nem fáradt el eléggé, s elindultak, Robi és Új Erzsi. Mi betartottuk az esônapot, ami a leírásban szerepelt. No meg Vámos reggelre belázasodott. Gyöngyi és Én elindultunk a Ponor-rétre, meg akarta nekem mutatni a sziklák közül elôbújó vizet. Mikor ismerôs táhra értünk, mondtam, hogy már jártam erre, így leültünk a parton és elbeszélgettünk. Egy jó órát lehettünk távol, mikor visszaindultunk, s találkoztunk Katiékkal. Jani karján kiskosár, közlésük szerint piknikezni mentek.  A társaság maradék tagjai napoztak, olvastak, a gyerekek játszottak.

Aránylag eseménytelenül telt el a nap, leszámítva, hogy a birkák már dél körül visszamentek kiinduló pontjukra. Ennyi itt töltött idô után, és hallásból megtanultuk, ez esôt jelent. Amália felnézett és közölte, ebbôl jégesô lesz.

A tegnapi maradék levest a patak vízébe állítottuk, hűtôszekrény nem lévén. Ott létünk során nagy fadarabokat gyűjtöttünk, hogy az utolsó este tábortűznél búcsúzzunk egymástól és a TÁBOR-tól. Egy kicsit vizes lett, de attól még meggyulladhat. És elérkezett az utolsó vacsora (nem a bibliai), kinek mi ízlett. Aki szerette a bárányt azt, ki nem, készült pulykacomb sütve krumplival, szalonnával, meg ami még akadt. És jött az égi áldás, szerintem minket siratott, hogy nemsokára elmegyünk innen. Pillanatok alatt megtelt a patakmeder, a drága báránylevest elvitte a víz, fedôvel, lábassal együtt. Helyette két sárgadinnyét, egy fél üveg lekvárt hozott. S neki-láttak a többiek árkot ásni, hogy levezessék a vízét. A Robi sátra ázott a legjobban, akkor éjszaka kénytelen volt a szomszédban aludni. Nekünk egész jó helyen volt a sátrunk, kicsit kiemelkedett, s így nem folyt alá a víz. Boby szerint a patak negyedórán belül elönti a tábort, jobb ha mindent nylonzsákokba pakolunk és kihordjuk magasabb helyre. Ôk neki is láttak, de mire kihurcolkodtak, el is állt az esô, a patak víze apadni kezdett. Csurom vizesen megérkezett Robi és Új Erzsi.

A mellettünk lévô üres területen, az otthagyott jó kis tűzrakóhelyen megrakták a tábortüzet, nagy körben elhelyezkedtünk és énekelni kezdtünk. Állandó változás történt, mert folyton mászkáltunk közben. A végén már alig maradtunk, s utoljára Erzsi, Fred és Én ültünk a maradék parázsnál, Ági és Amália a pavilonnál beszélgettek, majd odajöttek ôk is, tovább trécseltünk. Jóval elmúlt éjfél, mire elvonultunk.

Jó éjszakát TÁBOR, jó éjt erdô.

1999. július 28. szerda  
Az utolsó reggel a táborban. A reggelizés, kávézás után elkezdôdött a nagy pakolás. Nekiálltunk a holmijainkat összeszedni, becsomagolni a hátizsákokba, s lebontani a sátrakat. Mint egy meg-bolygatott méhkas, úgy nézett ki a terület. Mindenki szorgoskodott. Utolsónak a konyhasátor, étkezô pavilon maradt, valamint a WC.

Katinak és nekem irtó mázlink volt, hogy Anciék Debrecenbe készültek, így velük utaztunk hazafelé, tehát az összes pakkot hozzájuk pakoltuk be. Nagyon aranyosak voltak, mert szerintük Mátészalka egy köpés Debrecentôl (igaz egy jó nagy parasztköpés), s a lakásig fuvaroztak bennünket. Sôt még telefonálni is kellett, mert lakáskulcs természetesen nem volt nálunk. De ez  a késôbbiekben történt.  

Vissza a vadregényes természethez. Már minden a kocsikban volt, ki is álltak az útra a sof ôrök, de még mindig nem akaródzott nekifogni a búcsúzkodásnak. Csak álltunk és beszélgettünk, nyújtottuk a búcsú perceit. Amália velünk tartott Nagyváradig.

És eljött a perc mikor összeszedtük magunkat s elindultunk HAZAfelé. 

Azt még nem említettem, hogy Gyula korábban elindult, mert az EKE táborba akart átmenni. Tehát elindult a konvoj a szép, vad tájon át. Talán mondanom sem kell, az utat nem javították meg tiszteletünkre, így a sebességet eléggé vissza kellett fogni, bár Én már száguldani szerettem volna. A cókmókjaink elhelyezése miatt elég szűkösen voltunk, de még így is kényelmesen elfértünk. Bár a beülés kicsit nehézkesen ment, de megoldottuk.

S az egyik kanyar után ismerôs kocsit vettünk észre. A gyula. Már mikor elindult és még mindig csak itt járt. Lerobbant a kocsija és csodára várt. Nem eredménytelenül, mert jöttünk mi. A férfiak megszemlélték a hibát, majd elindultunk. Kis idô múlva újra megálltunk. Végül Gyula vezette a konvojt, lassan és pár méterenként megállva. Az összes vizet összeszedték, s beleöntötték a kocsiba. Majd nemsokára egy pataknál álltunk meg, s Jani lement vízért. Ezt a lassú menetet már mindenki unta, így Janiék és Laciék kisérték tovább Gyulát, mi többiek pedig tovább mentünk, végre normális tempóban. 

Nagyváradon megálltunk a maradék lejt elkölteni. S feltűnt a határ. Simán átjöttünk, Debrecen-ben csaptunk egy tiszteletkört, s végre feltűnt Mátészalka, s nemsokára a jól ismert háztömb.

De jó itthon!

Ami még a raktárból elôkerült:   
Egy délután vagy este, Vámos hozott nekem egy pókot, amitôl majdnem szívrohamot kaptam, de Laci szerint csak hiszti volt. Neki legyen mondva. Ezt a jésôbbiekben Zsófi is megismételte, de Ô már jobban belátta, hogy Én komolyan rosszul vagyok ezektôl a nyolclábúaktól. A kezemben lévô üveget Hannának kellett letenni az asztalra, mert Én képtelen voltam.
A lovak kíváncsi teremtmények, mivel egyesek a WC-n való ténykedésünk közben látogattak meg. A Gyuri sátrát is megszemlélte egy négylábú, majd az Új Erzsi hálóhelye felé távozott.

Vámos Lacinak marha nagy protekciója van odafönt, esônapot szervezett és be is jött. És a lényeg. Amália kislánya Brigi Janit tartotta a legszebbnek az összes ottlévôk közül. Elfelejtettem megkérdezni Amáliától nem kell a kislánynak szemüveg??

A piknikezés és gátépítés következtében Jani és Misi leégtek (nem anyagilag) s a sátor elôtt kenegették egymás égési sérüléseit, nagy kéjesen.

A telefonfülkét is meg kell említenem, mert minden este sorállás volt.

Az utolsó lapot 1999.augusztus 14. szombaton írtam. Ennyi idô elteltével ennyire emlékszem vissza. Itt-ott hézagosan. Hiába nézem a fényképeket, nem rémlik semmi más.

Ez volt a táborozás

Ez volt a nyaralás

Emléknek szép lesz

Erre gondolni jó lesz.

Kósa Zsuzsanna (ZSUZSI)

